ANITA SARAWAK JALANI RAWATAN KANSER DI IBU KOTA?

Sudah hampir tujuh tahun kita tidak mendengar khabar Anita Sarawak, 66, atau lebih mesra dengan panggilan Kak Nita apabila hilang daripada radar dunia hiburan.

Misteri kehilangan penyanyi bertaraf lagenda dan 'super star' tersebut pada pertengahan 2011 itu sehingga hari ini masih belum terjawab.

Pelbagai spekulasi yang kita dengan antaranya beliau sudah berhenti daripada bidang nyanyian, menjual rumahnya di Las Vegas dan dikatakan sudah berpisah dengan suaminya. Namun, semuanya itu hanyalah khabar angin tanpa sebarang kesahihan.

Terbaru menerusi portal BH Online, Anita dilaporkan kini sedang menerima rawatan bagi sakit kanser yang dihidapinya di sebuah hospital swasta di Kuala Lumpur.

Klik untuk gambar besar

Kedengaran bahawa Kak Nita kini mendapatkan rawatan penyakit kanser di sebuah hospital swasta di ibu kota.

Khabarnya lagi, ada artis lama yang rapat dengannya sudah menziarahinya, tetapi tidak diizinkan membuka mulut atas permintaan penghibur itu sendiri.

Dengarnya, wajah penyanyi lagu 'Seksis' serta 'Tragedi Buah Epal' sudah jauh berbeza hingga peminat tidak lagi mengenalinya.

Sejauh mana kebenaran disebalik berita ini tidaklah diketahui, agak mengejutkan juga apabila dapat tahu Kak Nita sedang sakit.

Berkat bulan Ramadhan ini, kami mendoakan agar Kak Nita diberikan kekuatan serta semangat untuk melawan apa sahaja dugaan yang beliau sedang hadapi.

Harapnya satu hari nanti pintu hatinya terbuka untuk kembali 'munculkan diri' kerana ramai peminat yang merindui dirinya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIFITNAH MENINGGAL LAGI - JALALUDDIN HASSAN RASA KESAL

"Saya terganggu kerana ia melibatkan orang tersayang, rakan-rakan dan peminat. Saya sedar kita hidup hanya sementara sahaja di dunia ini. Hentikanlah perbuatan tidak bermoral ini, berita yang tidak ada jangan diada-adakan. Kasihanilah peminat-peminat saya," demikian kata pelakon veteran, Datuk Jalaluddin Hassan, 62, yang sekali lagi berdepan dengan penyebaran berita palsu beliau meninggal dunia yang kini tersebar di laman sosial.

Kata Jalaludin, keadaan itu membuatkan beliau merasa terkejut dan kecewa dengan tindakan pihak tak bertanggungjawab yang menyebarkan berita itu buat kali kedua.

Kali pertama Jalaluddin dikatakan meninggal dunia adalah pada awal Oktober tahun lalu sehingga beliau sendiri terkejut melihat berita kematiannya di laman sosial. Bukan itu sahaja, keadaan itu turut membuatkan beliau menerima beribu panggilan daripada keluarga dan rakan yang risau sebaik mendapat tahu mengenai berita palsu terbabit.

Dalam pada itu, Jalaluddin menganggap tindakan individu yang tidak bertanggungjawab menyebabkan penyebaran berita palsu ini sebagai rendah budi pekertinya. Baginya, perkara ini benar-benar mengecewakan beliau kerana ia telah menyusahkan banyak pihak terutama keluarga dan teman rapatnya sehingga emosi mereka terganggu.

--- IKLAN ---

Dalam perkembangan terbaru, Jalaluddin baharu sahaja selesai proses rakaman alih suara (dubbing) untuk filem 'Kabali' yang menampilkan legenda filem Tamil, Rajnikanth. Beliau berada di India sejak Selasa dan baharu pulang ke tanah air Ahad lalu.

Jalaluddin menyumbangkan suaranya bagi watak antagonis, Virasegaran dalam filem yang dijangka 'hit' bila ia ditayangkan di Malaysia tidak lama lagi.

Sumber: Astro Awani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAWAR RM1,000 CARI INDIVIDU FITNAHNYA - ALI TEMUI, BERI 'LAST CHANCE' SEBELUM LAPOR POLIS

"Bende mudah... no saya dah ade, alamat saya dah ade. Saya mintak jasa baik hubungi saya je. Saya mintak puan iedacu ni hubungi saya. Kalau tak nak jugak... saya terpaksa serah bende ni pada balai polis.

"Saya bagi last chance... saya mintak jasa baik puan iedacu ni contact saya segera. Kalau sampai petang ni tak ade juga... maaf saya serah pada polis ye. Jangan kate nanti anak tertekan handphone.. jangan kata tu fake account... jangan kate alasan bukan-bukan ye.

"Saya sabar lagi ni... tapi kalau puan memaksa, saya serah pada polis yer. Contact saya segera," itulah kata pelawak Ali Puteh yang masih bertimbang rasa dengan seorang individu dimana dia telah melemparkan kata-kata berbaur penghinaan terhadap dia dan keluarganya di laman Instagram.

Ali atau nama sebenarnya Syed Ali Mubarak Syed Mohd Ridzuan, 32, berkata, jika petang ini individu berkenaan mash belum menghubunginya, dia tidak teragak-agak serah perkara ini kepada pihak polis.

Klik untuk gambar live

Sebelum ini, Ali menzahirkan perasaan berang terhadap komen individu yang menggunakan akaun '@eidacu'. Ali berkata bahawa individu tersebut tidak henti-henti menganggu di ruangan Instagram miliknya dengan menulis caci-maki termasuklah menyamakan dirinya dengan bangsa Yahudi.

Oleh disebabkan itu, adik kepada Allahyarham Abam Bocey ini tampil memohon pengikut media sosialnya agar mencari siapakah pemilik akaun Instagram tersebut dengan menawarkan ganjaran wang tunai kepada mereka yang berjaya mengesan individu terbabit.

"Salam jumaat, di hari Jumaat yang mulia ini sesiapa boleh bantu carikan manusia ini? Bantu saya kawan-kawan semua cari manusia ini. Maki tu makilah..tapi sampai anak saya dikatakan anak luar nikah, ini melampau! Sampai keturunan saya dikatakan yahudi! Siapa dapat info cari manusia ini, wang tunai RM1,000 saya bagi hadiah..," tulisnya sebelum ini.

Perkara tersebut dikongsikan Ali menerusi sebuah hantaran di Instagramnya sambil memaparkan tangkap layar komen yang ditulis individu tersebut. Komen itu dipercayai ditulis susulan isu saman yang membabitkan Ali dengan kakak iparnya, Nor Hidayah yang kini sedang dalam proses mahkamah.

"Semoga kemenangan di pihak Hidayah dan anak... saya tahu Hidayah di pihak benar, Ali ibarat Israel yang tamakkan harta Palestin. Keturunan Yahudi," antara komen jahat yang ditulis pemilik akaun berkenaan.

Hasil carian di Instagram mendapat akaun '@eidacu' itu merupakan akaun palsu. Terdahulu, pada hari Rabu lalu Ali telah mengemaskini perkembangan kes saman bersama balu Abam Bocey yang menurutnya seolah-olah punya harapan buat dia dan keluarga di sebalik konflik yang tidak berkesudahan itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - BILA ZIANA ZAIN JADI 'MARIA MARIANA' VERSI TERBARU

"Throwback lumba basikal Gili Trawangan. Hahahha Maria Mariana selepas berhijab," demikian kata Ziana Zain ketika berlumba basikal di Lombok, Indonesia.

Paling kelakar apabila Ziana kata "Tenaga kuda dah habis.. Tinggal tenaga keldai je ni" dan "Maria, Maria, Maria.. saya da bosan da"

Cayalah Ziana!

VIDEONYA SELEPAS INI

ATAU KLIK LINK DIBAWAH INI UNTUK VIDEO

VIDEO 1
VIDEO 2

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


FATIN AFEEFA PERTAHAN INTAN: "LELAKI YANG BITTER NI SEMUA MISKIN"

Kita tahu yang Intan Najuwa menerima banyak kritikan gara-gara pertunangannya dengan seorang usahawan Ahad lalu kerana jarak usia 16 tahun. Selain komen negatif, ada juga yang menuduh pelakon itu mendapat mesin ATM.

Bagaimanapun,tuduhan itu dinafikan oleh Intan dengan memberikan penjelasan alasan pertunangan itu. Terkini, rakannya Fatin Afeefa yang juga seorang pelakon telah meluahkan rasa terhadap netizen yang mengkritik Intan: Tulisnya di Twitter: "Lelaki yang bitter ni semua miskin," Wow... pedas tu!

Akibatnya, bintang filem 'Tentang Bulan' ini turut dikritik oleh netizen yang terasa hati. Dakwa mereka, Fatin juga 2X5 mata duitan kerana mempertahankan rakannya. Hai... nampaknya bertambah panjang drama pertunangan ni. Apapun, mari kita doakan semoga semuanya kembali tenang.

Klik untuk gambar besar

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DRAMA SIRI - GANDINGAN FARALYNA & SYARUL DALAM 'FAJAR AIMAN'

Melalui Slot Azalea TV3, sebuah drama bersiri terbaharu iaitu 'Fajar Aiman' terbitan Suhan Movies akan menemui penonton mulai hari ini (setiap hari Isnin hingga Khamis) jam 4.00 petang.

Drama bersiri 20 episod arahan Hashim Rejab dengan nukilan skrip oleh Sharifah Abu Salim membariskan pelakon seperti Faralyna Idris (Nur Fajar), Syarul Ridzwan (Aiman), Farah Ahmad (Erma), Fauzi Nawawi (Suffian), Watie Sadali (Najwa) dan Azhan Rani (Shafie).

'Fajar Aiman' mengisahkan Erma yang bercinta dengan Suffian 20 tahun yang lalu. Namun, hubungan cinta mereka tercemar apabila Suffian gagal mengawal nafsu dan mereka berdua terlanjur. Erma telah hilang kepercayaan terhadap Suffian. Atas dasar cinta, Suffian mengaku kesilapannya dan berjanji akan mengahwini Erma.

Bagaimanpun, kakak Suffian, Mariah membantah hubungan mereka dan mengaturkan perkahwinan Suffian dengan Najwa. Mariah enggan menerima Erma sebagai isteri Suffian malah menuduhnya bukan gadis baik-baik kerana sanggup menggadaikan maruahnya.

Apakah yang berlaku seterusnya? Jawapannya hanya dalam Slot Azalea.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TAHUN KE-3 BERAYA BERSAMA KELUARGA AKIM - STACY RASA TERUJA

Kedatangan Syawal memang sentiasa dinantikan buat penyanyi Stacy terutama untuk menyambut hari yang cukup mulia itu bersama keluarga Akim Ahmad yang terletak di Johor Bahru, Johor.

Tahun ini merupakan tahun ketiga Stacy beraya bersama keluarga Akim.

Menurut Stacy, sudah menjadi kebiasaannya buat dia dengan ibu Akim untuk akan berada di dapur pada pagi Syawal bagi menyediakan juadah hari raya yang akan disajikan untuk seluruh keluarga.

Klik gambar untuk size besar

"Setiap pagi Syawal saya pasti akan berasa teruja dan seronok untuk masuk  di dapur bersama ibu Akim. Setiap pagi seperti biasa ibu Akim akan sibuk menyediakan juadah untuk mereka sekeluarga dan tetamu yang datang. Jadi saya akan cuba membantunya apa yang patut.

"Dalam banyak-banyak juadah yang disediakan di pagi Raya, saya paling suka juadah raya yang popular di Johor iaitu Burasak.

"Selain itu, aktiviti pagi raya yang saya suka buat adalah menolong ibu Akim masukkan duit ke dalam sampul raya untuk diberikan kepada kanak-kanak yang datang beraya," ujar Stacy dipetik berkata.

Stacy turut meluahkan rasa syukur kerana keluarga Akim turut menyambut baik kehadirannya setiap kali Syawal. Malah dia juga turut disediakan baju raya sedondon dengan mereka sekeluarga.

"Apa yang seronoknya menyambut Raya bersama keluarga  Akim adalah kerana ibunya melayan saya seperti saya ni sama macam anaknya yang lain.

"Malah seperti setiap tahun saya beraya bersama mereka, ibunya pasti akan menyediakan saya baju kurung dengan rona yang sama bersama dengan ahli keluarga mereka. Saya amat teruja kerana tahun ini bakal mengayakan baju raya rona sedondon dengan Akim iaitu emerald green," jelasnya

Sementara itu, Akim turut gembira kerana tahun ini dia sekali lagi beraya bersama Stacy dan bakal membawa kekasihnya itu berhari raya bersama keluarga di rumah saudara-maranya.

"Saya gembira selama tiga tahun ni Stacy dapat beraya bersama-sama dengan saya. Paling teruja apabila dapat membawa Stacy ikut sama beraya ke rumah saudara-mara untuk mengeratkan silaturrahim," katanya.

Difahamkan, Stacy bakal bercuti dan beraya di rumah keluarga Akim selama kurang seminggu sebelum pulang ke Kuala Lumpur.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BERCAKAP MACAM ORANG BIASA TETAPI OKU... HILANG 6 HARI LALU" - LISADWATI & FAUZI MOHON CARI ANAK SAUDARA

Menerusi satu entri di laman Instagram, pelakon Lisdawati telah memohon bantuan orang ramai bagi sama-sama membantu dalam usaha mengesan anak saudara suaminya, pelakon Fauzi Nawawi yang dilapor hilang. Perkata itu sudah berlanjutan sejak enam hari lalu.

Lebih membimbangkan, anak saudara suami Lisdawati itu merupakan orang kurang upaya (OKU) meski kelihatan normal. Laporan polis juga telah dibuat namun sehingga hari ini, belum punya petunjuk.

"Minta jasa baik ye.. sesiapa ternampak anak ini. Dia nampak mcm normal, berckp biasa mcm org biasa tetapi fikiran dia tak sama mcm kita sbb tu dia ketegori (OKU). Harap penjelasan ini org yg jumpa akan faham," kata Lisdawati.

Fauzi memberitahu laporan polis sudah di buat tetapi masih belum menemui apa-apa berita. Justeru Fauzi meminta bantuan orang ramai yang menjumpai anak saudaranya supaya boleh menghubungi nombor yang tertera di gambar tersebut.

Klik untuk gambar besar

"Mohon simpati dan pertolongan pada sesiapa yg ternampak dan terlihat remaja ini. Dia anak kakak saya, Remaja istimewa (OKU) dia hilang dari rumah sejak 6 Hari yg lalu, LAPORAN polis telah dibuat di balai POLIS PANTAI REMIS PERAK tapi masih belum Ada apa2 berita.

"Mohon bantuan dari warga insta dan masyarakat yg prihatin Supaya dapat hubungi nombor yg tertera di gambar Jika ternampak anak saudara Saya #fauzinawawi," kongsi Fauzi.

Entri tersebut mendapat perhatian pengikutnya yang turut bersimpati dengan nasib anak saudaranya dan turut cuba membantu mencarinya.

www.myartis.com / Sumber & foto: Media Hiburan, Astro Gempak & Instagram Lisdawati

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SYATILLA LIHAT DRIVER BAS DIBELASAH DEPAN MATA

"Pada mulanya, saya ingatkan ada penggambaran. Selepas itu, tengok macam pukul betul-betul saja. Teruk juga dia kena belasah.

"Rupa-rupanya apabila buka Instagram, tengok dah viral kes itu," kata pelakon Syatilla Melvin, 27, yang sempat merakamkan kejadian pemandu bas RapidKL yang merempuh tujuh kenderaan dan dibelasah orang ramai.

Syatilla berkata ketika kejadian dia dalam perjalanan pulang dari Hospital Ampang dan telah menyaksikan satu kejadian yang disangkanya penggambaran drama di sebuah persimpangan lampu isyarat bawah jejambat laluan MRR2.

"Semalam (Khamis) masa perjalanan pulang dari Hospital Ampang, saya lalu kat bawah jejambat MRR2. Sementara tunggu lampu hijau, dengar orang jerit-jerit dan berlari laju beramai-ramai depan kereta.

Klik untuk gambar besar

"Tak sampai beberapa minit, kelihatan seorang lelaki jatuh kemudian orang ramai belasah dia," jelasnya ketika dihubungi mStar.

Pelakon drama 'Shah Vs Sha' itu memuatnaik video rakaman itu menerusi laman Instastorynya pada Khamis dan kejadian tersebut telah tular di laman sosial.

Sebanyak tujuh kenderaan rosak teruk selepas dirempuh sebuah bas henti-henti dipandu seorang lelaki yang disyaki cuba melarikan diri daripada satu kemalangan di hadapan bangunan Risda di Jalan Ampang, Kuala Lumpur.

Kata Syatilla, ketika itu dia berasa gementar kerana insiden pemandu bus dibelasah berlaku di tepi keretanya.

"Gementar la sebab betul-betul tepi kereta saya. Takut mereka ada parang atau pistol saja. Orang yang tengah marah ini tak boleh fikir apa dah, kang tak pasal-pasal kena kita," tuturnya.

Pemandu bas henti-henti milik RapidKL itu telah ditahan polis di Hospital Ampang bagi membantu siasatan.

Pemandu berkenaan yang disyaki cuba melarikan diri itu mengalami kecederaan di bahagian kepala dan masih lagi menerima rawatan di hospital berkenaan.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAK TERTEKAN SOAL KAHWIN - UQASHA MAHU LELAKI KUAT PEGANGAN AGAMA

"Sebabnya saya kakak, Nelydia adik tetapi dia yang mahu kahwin terlebih dahulu. Jadi, itu satu perkara normal kalau orang bertanya. Biarpun melangkah bendul tetapi saya okey sahaja.  Saya tidak tertekan apabila ada yang bertanya bila pula giliran saya (untuk berkahwin).

"Lagipun saya tidak kisah kalau Nelydia kahwin dulu sebab jodoh dia sudah sampai dan saya gembira untuk dia. Tidak timbul perasaan tertekan sebab saya percaya jodoh itu ada, mungkin lambat sahaja. Kalau kahwin cepat tetapi akhirnya orang itu bukanlah jodoh yang betul pun, untuk apa. Kenapa perlu memperjudikan masa depan dan hidup untuk orang yang salah.

"Pendirian saya mudah, biar lambat asal selamat. Saya gembira dengan apa yang saya ada sekarang," demikian kata pelakon Uqasha Senrose memberitahu dia tidak berasa tertekan apabila ramai yang tertanyakan bila pula gilirannya untuk mendirikan rumah tangga, selepas adiknya yang juga seorang pelakon, Nelydia Senrose terlebih dahulu bakal menamatkan zaman bujang.

Pelakon drama bersiri 'Rahsia Hati Perempuan' itu berkata, dia tidak mahu terburu-buru mencari pasangan sehingga tersalah pilih hanya kerana mahu cepat kahwin.

Klik untuk gambar besar

Dalam pada itu, berbicara tentang lelaki idamannya, Uqasha tidak kisah mengenai soal status atau pangkat bakal suaminya asalkan lelaki itu berusaha dalam kehidupan untuk memberikan yang terbaik. Pada masa sama, Uqasha memberitahu kalau boleh dia mahukan seorang lelaki yang kuat pegangan agama dan boleh membimbing dirinya ke jalan yang baik.

"Sekarang saya dalam misi mencari calon yang sesuai, namun enggan terburu-buru sebab tidak mahu tersalah pilih. Saya juga tidak kisah mengenai status atau pangkat bakal suami asalkan dia sentiasa berusaha dalam kehidupan untuk memberikan yang terbaik.

"Saya tidak pandang soal itu sangat, asalkan ada perasaan melekat di dalam hati, orangnya baik dan boleh terima keburukan terutama kisah silam saya, itu sudah memadai. Saya juga kalau boleh nak lelaki yang kuat pegangan agama sebab saya percaya seseorang lelaki itu tugasnya adalah untuk membimbing isteri mereka ke jalan yang baik.

"Tak boleh juga kalau wanita sahaja yang ada pegangan agama, lelaki pun kena sama sebab dia yang akan mengemudi sesebuah keluarga. Perkara paling penting juga, saya mahu kami sama-sama percaya diri boleh berubah ke arah lebih baik. Seteruk mana pun kisah hidup seseorang perempuan, lelaki tersebut mestilah boleh membimbingnya dan ada pegangan agama yang kuat.

"Sejujurnya, saya takut kalau berbicara soal hidup berumah tangga sebab pengalaman rakan-rakan dan diri sendiri dengan kisah cinta lama membuatkan saya berjaga-jaga. Saya tidaklah kata mahu seorang jodoh dalam kalangan yang berpangkat atau berkedudukan. Selagi dia mampu memberi nafkah zahir yang cukup kepada saya dan bakal anak-anak, rasanya tiada masalah," tuturnya.

Semoga satu hari nanti Uqasha akan bertemu jodoh dengan seorang lelaki yang baik. Betul kata beliau, dalam soal perkahwinan dan memilih pasangan hidup, kita tidak harus terburu-buru. Biarlah ambil masa sedikit asalkan nanti berkekalan.

www.myartis.com / Sumber & foto: MHETV, Kosmo & Instagram Uqasha Senrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA RASA TERKILAN BILA RAMLI MS PERTIKAI BAKAT SUFI" - EDRY

Jika sebelum ini, Edry Abdul Halim tidak peduli dengan komen Michael Ang kerana pengarah tersebut tidak berpengetahuan dalam bidang muzik, terkini pengetua AF2015 itu melahirkan pula rasa terkilannya kepada Datuk Ramli MS.

Ini kerana ketika konsert final AF2015 baru-baru ini, Ramli MS telah menegur lagu ciptaan Sufi sebagai tidak fokus dan terlalu banyak melodi yang disifatkan tidak perlu.
Untuk makluman, Sufi telah menyanyikan lagu bertajuk 'Kisah Dua Muka' yang merupakan ciptaan sepenuhnya.

Terdahulu, Edry KRU juga didakwa telah mengherdik Che Ta kerana tidak berpuas hati dengan komen yang diberikan oleh isteri Zain Saidin kepada Sufi.

Tentang komen Ramli MS, Edry memaklumkan yang komposer terkenal itu seharusnya memberi galakan kepada orang baharu, bukannya menjatuhkan semangat mereka.

"Saya tidak marah, cuma terkilan bagaimana seorang komposer hebat seperti beliau boleh mempertikaikan bakat seorang pendatang baharu seperti Sufi. Beliau seharusnya memberi galakan, bukannya mengkritik lagu yang dihasilkan.

"Sufi orang baharu bagi saya. Kita tidak boleh sekat orang baharu seperti Sufi untuk berkarya. Sufi akan melalu proses demi proses yang akan mendewasakannya.

"Ramli sepatutnya lakukan kajian, beliau sepatutnya mendengar radio untuk mengetahui di mana kedudukan lagu dinyanyikan Sufi itu," ujar Edry dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PUTERI SARAH BERI BAYANGAN PUNCA RUMAH TANGGA BERANTAKAN?: "CURANG PERLU KERJA KERAS..."

Perihal rumah tangga pelakon Puteri Sarah bersama pengarah filem dan pelakon Syamsul Yusof yang didakwa dilanda badai itu sehingga kini terus bermain teka-teki dan masih belum mengetahui situasi sebenar.

Walaupun tiada sebarang pengesahan, namun pengkongsian kata-kata hikmah di laman Instagram memberi bayangan hubungan mereka berdepan masalah.

Terbaharu, Puteri Sarah atau nama penuhnya Puteri Sarah Liyana Megat Kamaruddin, 35, memuat naik be petikan kata berkaitan curang dan tidak setia. Perkongsian Puteri Sarah itu seakan memberi bayangan punca berlakunya pergolakan.

"Curang adalah pilihan, bukan kesalahan. Curang ini perlu kerja keras, kena padam semua mesej, sentiasa lock phone, kena fikir ayat untuk tipu.

Klik untuk gambar besar

"Terlalu susah untuk curang. Lebih baik setia," demikian petikan kata-kata seperti yang dikongsikan Puteri Sarah di Instastory miliknya baru-baru ini.

Dalam pada itu, menerusi posting yang berbeza Puteri Sarah berharap agar tahun 2021 akan memberi kebahagian terhadap dirinya dan anak-anak.

"Tiga bulan menjelang tahun 2021, semoga masa depan yang lebih baik dan bahagia bagi saya dan anak-anak. Menuju ke arah kehidupan yang lebih baik...Insya-Allah," tulis Puteri Sarah yang turut berkongsi lokasi kedudukannya yang berada di Ipoh, Perak.

Puteri Sarah juga turut memetik petikan kata-kata nukilan pakar motivasi Profesor Dr Muhaya Mohamad mengenai ego: "Salah satu sifat ego ialah cepat marah dan payah memaafkan kerana merasakan diri besar.

"Muhasabah diri selalu. Cuba perhatikan apakah emosi kita apabila bangun dari tidur. Bersyukur atau merungut," demikian petikan tersebut.

Untuk makluman, Puteri Sarah mendirikan rumah tangga dengan Syamsul pada 8 Mac 2014 dan mereka dikurniakan dua cahaya mata iaitu Syaikhul Islam, 3, serta Summayah yang kini berusia setahun.

www.myartis.com / Sumber & foto: Astro Gempak & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FATHIA LATIFF ENGGAN BERSELINDUNG LAGI, SEDAR BERHIJAB KERANA KECEWA

"Saya benar-benar rasa lapang dan tenang dengan imej baru ini, apatah lagi keputusan ini datang dari diri saya sendiri. Apa yang penting sekarang saya boleh jadi diri sendiri dan tidak menipu diri sendiri.

"Saya baru perasan apa yang saya lakukan sebelum ini (berhijab) sebenarnya saya sedang kecewa dan murung," demikian kata pelakon Fathia Latiff yang membuat keputusab menukar penampilan dengan tidak lagi berhijab.

Selepas ramai selebriti yang sebelum ini mengambil keputusan tampil tidak lagi berhijab kini giliran pelakon drama 'Ariana Rose' pula melakukan perkara yang sama.

Fathia yang sebelum ini memuatnaik foto terbaharu tanpa memakai tudung muncul buat pertama kali dengan penampilan terbaharu itu di sebuah mahlis pertunjukkan fesyen pada malam Rabu.

Klik untuk gambar besar

Pemilik nama sebenar Nur Fathia binti Abdul Latiff, 32, yang kini berambut pendek berkata, tindakannya membuka hijab dilakukan beberapa hari lalu tanpa dipengaruhi mana-mana pihak.

Dalam pada itu, Fathia memberitahu bahawa dia berasa dirinya tidak ikhlas dan terpaksa sepanjang tiga tahun memakai hijab. tambahnya, dia juga bersedia untuk berdepan kecaman dan kritikan netizen terhadap imaj baharu itu.

"Saya mahu cari diri saya kembali dan meneruskan hidup seperti sedia kala," ujarnya yang membuat keputusan untuk berhijab penuh pada 1 April 2016.

Ketika ditemui di majlis pertunjukkan fesyen koleksi raya jenama Manimalace, Fathia menjelaskan punca dia memadam semua gambar lamanya kerana dia ingin memulakan kehidupan baharu.

"Saya tidak mahu lagi berselindung malah bagi saya apabila kita sudah mengenali diri kita yang sebenar, kita tidak takut pada sesiapa. Saya mengambil masa dua tahun untuk mengenali diri saya dan Alhamdulillah semua dah terjawab. Saya tetap dengan pendirian saya.

"Bukan niat saya untuk mencetuskan kontroversi apabila memadam kesemua gambar saya yang berhijab sebelum ini," jelasnya yang mengakui dia menyukai gaya rambut terbaharunya dan berharap ia turut diterima suatu hari nanti.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU NIJA AF1 KEMBALI KE RAHMATULLAH

Takziah kami ucapkan kepada bekas bintang Akademi Fantasia musim yang pertama (AF1), Siti Harnizah Tahar atau lebih dikenali sebagai Nija atas kehilangan ibunya yang pulang ke Rahmatullah pada hari Jumaat, 13 November.

Kehilangan itu bukan sahaja sesuatu yang amat besar, namun ibunya juga sudah tidak bertemu dengan ayahnya hampir setahun kerana wabak Covid-19, seperti yang dikongsikan Nija di laman Instagram miliknya.

"Setelah 241 hari mereka tak berjumpa, akhirnya mereka berjumpa kembali tapi dalam situasi yang berbeza. Kali terakhir Mak jumpa Ayah pada 17 Mac 2020 - Selasa- masa tu aku hantar ayah untuk kuarantin kat Singapura, memandangkan Ayah adalah warganegara Singapura.

"Mak bye2 Ayah kat balcony, dengan menyimpan harapan untuk berjumpa kembali selepas 2 minggu kuarantin dijalankan. Dari minggu ke minggu, bulan ke bulan, mak terus berharap untuk Ayah pulang," tulis Nija.

Klik untuk gambar besar

Tambah Nija, setiap kali berhubung melalui panggilan video, ibunya pasti menangis dan bertanya bila ayahnya akan pulang.

"Setiap kali tu kami akan pujuk Mak, suruh bersabar dan doa banyak-banyak. Sampai la di hujung-hujung hayat Mak, bila video call, Mak dah tak tanya lagi bila Ayah nak balik tapi Mak cakap 'Ani akan tunggu Abg balik'.

"Ayat tu sedikit melegakan Ayah. Ayah cakap kat aku dengan harapan mudah-mudahan tahun baru nanti ada pelepasan pada orang-orang macam Ayah untuk pulang jumpa Mak. Ayah cakap Ayah tak dapat balik Singapura lagi sampai bila-bila pun tak apa.

"Ayah nak jaga Mak kami. Tak sangka Mak akan pegi secepat ni, sebab Mak tak ada sakit tenat, mungkin Mak tak nak susahkan semua orang. Alhamdullillah, Mak pergi dengan tenang, di hari Jumaat, di hari yang dia selalu idam-idamkan," tutur Nija.

Tambah Nija, rindu antara kedua ibu dan ayahnya sangat-sangat mendalam, dan dia sendiri tidak tahu bagaimana untuk melalui situasi seperti ayahnya.

"Ayah sangat-sangat tenang, dalam hati Ayah hanya Allah je yang tau tapi airmata Ayah gugur bila melihat jasad Mak. Ayah kuat sebab Ayah nak anak-anak dia sekuat dia dan terima takdir Allah.

"Tapi Ayah, anak-anak Ayah tak sekuat Ayah. Semalam selepas pengebumian Mak, Ayah terus dibawa kuarantin untuk 2 minggu, aku tak dapat bayangkan keadaan Ayah dan Adik aku yg masih di kuarantin di Singapura semoga mereka terus kuat dan tabah. Semoga ALLAH anugerahkan mereka kekuatan yang luar biasa," kata Nija lagi yang tentunya masih bersedih.

Tambah Nija, cinta dan kasih sayang ibu dan ayahnya sangat luar biasa dan berdoa semoga mereka semua dipertemukan kembali di Syurga.

www.myartis.com / Sumber & foto: Astro Gempak & Instagram Nija

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SELAGI TERBABIT DADAH... JANGAN MUDAH PERCAYA KATA, MAAF..." - AMENG

Ketika ditanya berkenaan erti dan nilai kemaafan diucap individu yang juga penagih dadah, penyanyi Ameng berkata jangan mudah terpedaya atau mempercayai kata-katanya termasuk permohonan maaf diucapkan. Apatah lagi, dalam kalangan segelintir artis yang terpalit dengan isu dadah sering kali dilihat memohon maaf dengan mudah biarpun sudah berkali-kali ditahan dan kemudiannya dibebaskan.

"Selagi seseorang individu itu terbabit dengan penagihan dadah, jangan mudah terpedaya atau mempercayai kata-katanya termasuk permohonan maaf diucapkan. Saya berani meluahkan kenyataan sebegini berdasarkan pengalaman diri sendiri," kata pemilik nama sebenar Wan Aminuddin Wan Ismail, 50.

Ameng berkata seseorang individu yang sudah terkait dengan penagihan dadah untuk kembali ke pangkal jalan melalui kehidupan normal bukan perkara mudah: "Ia hanya akan dapat dilakukan individu terbabit (penagih itu) jika dia memiliki semangat kuat dalam diri untuk berubah. Senang cakap, segala pokok pangkalnya datang daripada diri sendiri.Jika keinginan nak berubah itu tidak ada dalam diri, berpuluh kali minta maaf pun tidak membawa apa-apa perubahan kekal. Ia sekadar bersifat sementara," ujarnya ketika ditemui pada sidang media persembahan amal Artis Legenda 90-an (2.0) di Kuala Lumpur semalam.

Kata bekas vokalis kumpulan Spring itu, dia bersyukur pengalaman menerima beberapa sebatan di penjara sebelum ini cukup membuatkannya insaf dan berusaha memperbaiki kehidupan baru ke arah lebih baik: "Parut rotan sebatan diterima ini masih meninggalkan kesan kekal pada badan saya yang akan dibawa hingga ke liang lahad.

Klik untuk gambar besar

Begitu juga persepsi skeptikal segelintir masyarakat kepada bekas penagih seperti saya. Walaupun saya kini bebas dadah dan menjalani kehidupan normal lebih sihat serta positif, tidak semua orang boleh menerimanya. Pandangan serong masyarakat masih lagi ada dan tak boleh dielak," tuturnya.

Apapun, Ameng berkata, kepercayaan pada kemaafan diminta seseorang penagih itu boleh diterima sekiranya individu berkenaan sudah benar-benar menunjukkan perubahan menyeluruh pada diri dan kehidupannya. Katanya, perubahan itu boleh dilihat apabila individu terbabit sudah kembali ke jalan Allah, mendekatkan diri pada agama, lebih sihat, ceria dan positif.

Ditanya juga mengenai perlunya pasangan hidup bagi penagih, Ameng berkata, paling utama kena buktikan diri sudah betul-betul berubah dan insaf terlebih dahulu. Mengulas juga isu 'vape', Ameng berkata, jika dadah dan rokok itu hukumnya haram, begitulah juga dengan vape: "Jika benda itu boleh membawa kebinasaan pada diri, jauhkan saja".

Ameng pernah dijatuhi hukuman penjara lapan tahun dengan dikenakan 10 sebatan oleh Mahkamah Sesyen Melaka pada 12 April 2011 kerana kesalahan penyalahgunaan dadah. Bagaimanapun, hukuman itu dipendekkan kerana kelakuan dan disiplin cemerlang Ameng sepanjang dalam tahanan hingga dia dibebaskan dari Penjara Kluang, Johor pada 14 Jun 2016.

www.myartis.com / Sumber & foto: Harian Metro & Instagram Ameng Spring

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIRA SELAMAT LAHIRKAN ANAK KEDUA, ASSAN

Alhamdulillah.... tahniah kami ucapkan kepada penyanyi Adira Suhaimi dan Datuk Seri Adnan Abu atau Datuk Red diatas kelahiran cahaya mata kedua mereka yang merupakan bayi lelaki hari ini.

Bayi lelaki yang telah diberikan nama 'Assan' itu dilahirkan dengan berat 3.8 kilogram secara pembedahan pada jam 10.21 pagi tadi di pusat perubatan Sungai Buloh.

"Saya memang suka nama yang klasik dan 'old school'. Macam anak pertama, kami beri nama Aggerek. Jadi, anak kedua ini namakan Assan.

"Sebelum ini, anak lelaki daripada isteri pertama saya namakan Ali," ujarnya mengenai nama anak kedua yang dipilih.

Klik untuk gambar besar

Suami Adira ketika dihubungi Harian Metro berkata, Adira bersalin awal seminggu daripada tarikh jangkaan doktor.

"Adira dimasukkan hospital 8 pagi tadi. Selepas menjalani pemeriksaan, sudah terdapat bukaan. Namun, doktor memaklumkan perlu menjalani pembedahan kerana anak dalam kandungan besar. Doktor tidak mahu mengambil risiko.

"Tambahan pula, Adira bertubuh kecil. Dalam masa sama, Adira juga bersetuju untuk melalui proses pembedahan sekali lagi. Apa yang penting, semuanya berjalan lancar. Isteri dan anak dalam keadaan sihat," kata Datuk Red.

Jelas Datuk Red lagi, memandangkan Adira sebelum ini juga bersalin anak sulungnya, Anggerik menerusi pembedahan pada 10 Mac 2017, doktor menasihati beliau supaya berehat daripada hamil. Bagaimanapun Adira dan bayi kini berada dalam keadaan sihat.

"Memandangkan anak pertama dan kedua dilahirkan secara pembedahan, jadi doktor menasihat agar berehat dulu. Lagi pun, Adira masih muda. Insya Allah, kalau ada rezeki tidak ke mana," jelasnya.

Adira, 27, atau nama sebenarnya Siti Adira Suhaimi berkahwin dengan ahli perniagaan di Songkhla, Thailand pada November 2015 sebagai isteri kedua.

Datuk Red bersama isteri pertamanya iaitu Sharifah Norshafila Hassim atau dikenali Datin Red mempunyai empat cahaya mata.

www.myartis.com / Sumber: Harian Metro & Instagram Adira

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARGA JUS VAPE BUAT SHARNAAZ AHMAD LUAH RASA MARAH

Menerusi Instagram Sharnaaz Ahmad, dia telah berkongsi pendapat mengenai jus rokok elektronik atau vape ini yang didakwa dijual dengan harga yang agak melampau.

"Aku pun isap vape.. Bila KKM menjadi jadi bigfoot dikala hari megambang ni dek tak cukup duit tabung darah negara.. Kesian pun ada dgn peniaga vape 95% melayu, 3% cina, 1%india 1%lain lain akidah… TETAPI!!!! Disini aku tak meyokong KKM atau vaporiansss..

"Aku rasa dah sampai masanya dipantau sama harga jualan jus yg melampau harganya Rm40 sebotol 30ml.. Face to keyataan raah, modal nak buat satu botol tu cuma Rm1 MAX.. Pengeluar yg bermodalkan Rm1 ringgit ni tolak pada supplier RM15-20 ringgit..

"Margin untung dah Rm14 ringgit.. Dijual pulak pada AKU.. RM 40 hengget sebotol.. Untung pulak si kedai vapionsss RM 20-25 hengget.. Sapa disini yg rabak?!!! Yg dok hisap ni lah.. Eh jangan mudah sangat cakap, “tak payah isap apa apa kan senang” eh mak ang, kalau kami tak ketagih dah lama berenti lah dol!

"Ini penyakit!! Bukn tak usaha nak berubah, USAHA!! Tapi usaha pakai modal bukan ayaq lioq.. Konon vape boleh berenti rokok, lajiooo.. 20% sahaja berhenti terus!! 80% hisap dua dua.. Dulu budjet beli barang berasap 300-400 ringgit sebulan.. Sekarang?? Double boss!!! .. Satu botol ejuice -rm 40 (MURAH) Satu kotak rokok -rm 17 (MAHAL)

"Akai ada? Konklusi nya disini.. Nak berniaga timbang rasa sama bos.. Jangan di kokaknya duit orang melayu jugak dgn harga untung cepat.. Bukak kedai vape pakai lambo boss!!! Bukak gym naik waja ja nih!!! Luahan dari pembeli dan penghisap vape dan segala yg berasap.. Jangan membenci aku pulak ya vapienss sekadar renungan.. Berniaga tu lek lek sudeh ye.. ?????? ?????

"Terima kasih baca sampai abis.. Kalau typo buat buat tak nampak je lah ye.. Selamat malm. Boleh tolong tag taiko taiko vape sini.. Biaq kita sama sama belajar," luah Sharnaaz.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEMPENA HARI LAHIR - SYURA BERI KEJUTAN, SUAMI TERGAMAM DAPAT HADIAH BAKAL TIMANG CAHAYA MATA MAC 2023

"Soon 🤰. Mohon doakan yang baik-baik 💕. Abie, @mr.farizat you are going to be a daddy soon InsyaAllah 🥰. #masyaallahtabarakallah 💕 #preggymommy #march2023," tulis penyanyi Syura Badron pada sebuah video dimana dia membuat kejutan kepada suami, Muhd Farizat Ismail, sempena sambutan hari jadi yang diadakan di sebuah taman rekreasi bersama keluarga.

Pada majlis itu, Syura atau nama sebenarnya Zuraidah Badron, 36, yang berkongsi berita gembira itu menerusi laman Instagram miliknya, dilihat menghadiahkan sebuah kotak hitam misteri kepada suami yang mana di dalamnya terdapat sehelai pakaian bayi (romper) dengan tulisan 'You Are Going To Be a Daddy Soon'.

Meskipun pada awalnya tidak dapat menangkap simbolik di sebalik pakaian tersebut namun selepas disahkan oleh Syura bahawa dia sedang hamil, Muhd Farizat, 28, terus mencium dan memeluk isterinya.

"Serius ke sayang? Ya Allah," katanya.

Klik untuk gambar besar

Menerusi kapsyen video tersebut, Syura memaklumkan dia bakal bersalin pada Mac 2023 dan ini bermaksud kandungan penyanyi itu sudah memasuki lima bulan.

Dalam pada itu, menerusi video sama, Syura turut berkongsi perjalanan kehamilannya selepas membuat kejutan kepada suami termasuk mereka berkunjung ke hospital untuk membuat pemeriksaan. Bagaimanapun pasangan itu tidak mendedahkan jantina bayi yang bakal disambut tidak lama lagi.

Tidak hanya itu, suami Syura turut dilihat mengalirkan air mata dan mengusap perut isterinya itu kerana gembira bakal bergelar bapa tidak lama lagi.

Tiga anak Syura bersama bekas suami turut dilihat gembira dengan berita tersebu, malah dia dipeluk anak-anak. Paling menunjukkan rasa teruja adalah anak lelakinya yang memeluk dan mencium perut ibunya tanda tidak sabar untuk bertemu adiknya.

Untuk makluman, Syura dan Muhd Farizat berkahwin pada 22 Januari lalu selepas lima tahun mengenali hati budi masing-masing.

Ini merupakan perkahwinan kedua Syura selepas bercerai dengan bekas suami Mohd Fadhly Md Yassin pada Ogos 2015. Hasil perkahwinan tersebut, mereka dikurniakan tiga cahaya mata iaitu Nurul Dania Irdani, 13, Nurul Qaisara Sofia, 11 dan Muhammad Irfan Aryan, 9 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAM BUNKFACE BAKAL BERBOGEL DALAM ANAK IKAN??

Satu lagi filem, satu lagi kontroversi untuk Raja Azmi Raja Sulaiman.

Jika sebelumnya beliau dilanda pelbagai kontroversi apabila menerbitkan filem komersial gay pertama di Malaysia berjudul Dalam Botol... terkini, beliau sibuk pula dengan projek terkini 'Anak Ikan'.

Bagaimanapun, Raja Azmi menafikan bahawa Anak Ikan adalah filem susulan kepada Dalam Botol yang menimbulkan rasa kurang senang segelintir masyarakat.

"Tidak, ia bukan sebuah filem gay," katanya dipetik sebagai berkata.

"Ia sebenarnya sebuah filem persahabatan," tambahnya.

Jelas Raja Azmi, Anak Ikan berkisar pada persahabatan antara lelaki muda dan wanita yang lebih berusia.

"Buku asal mempunyai tema gay. Tetapi saya telah meminta penulis skrip Ajami Hashim untuk membaikinya bagi penyesuaian skrin. Lelaki muda (anak ikan) akan mempunyai hubungan dengan wanita yang lebih tua," ceritanya.

Namun begitu, apa yang lebih hangat mengenai filem Anak Ikan ialah babak bogel yang kemungkinan melibatkan Sam Bunkface.

"Ikan itu akan berbogel di dalam tab mandi apabila dia bertukar menjadi seorang lelaki," katanya ketawa. "Ia bukan skrip saya. tapi skrip Ajami," tambahnya yang menyatakan filem tersebut bakal diarahkan Mohd Shadan Hashim.

"Kami belum putuskan pelakon utamanya lagi. Tetapi saya sangat gembira jika mendapat Sam Bunkface berlakon dalam filem ini. Kami merancang untuk memulakan penggambaran pada Januari tahun depan," kata Raja Azmi penuh yakin.


GAMBAR TULAR BERSAMA WANITA - SUFIAN ANGGAP BERUNSUR KHIANAT

"Sejujurnya saya berasa ralat dengan perkara ini. Dalam masa sama, saya tak terkejut. Saya berasakan ini bukan satu isu besar dan tak perlu pun diperbesarkan.

"Kalau boleh berhenti beri perhatian pada isu ini. Tak nak ia jadi fokus orang ramai. Biarkan ia berlalu begitu saja. Sedangkan ada perkara lebih gembira ingin dikongsi.

"Nampak sangat ini lebih kepada perbuatan khianat," kata penyanyi Sufian Suhaimi yang menganggap beberapa gambar yang tular membabitkan dirinya dengan seorang wanita adalah berunsur khianat.

Klik untuk gambar besar

Sufian, 27, berkata gambar yang tular juga berunsur serangan peribadi apatah lagi ia dimuatnaik selepas kemenangannya pada Anugerah Juara Lagu yang ke-33 (AJL33).

Menurut penyanyi lagu 'Di Matamu' itu, dia tidak mahu lagi ambil kisah dengan apa yang berlaku. Ditanya mengenai sejauh mana hubungannya dengan wanita dalam gambar itu, Sufian berkata antara mereka tidak pernah ada apa-apa hubungan.

"Lagi dilayan lagi panjang isu ini. Jadi, cara terbaik adalah baik biarkan saja. Sampai sekarang saya masih solo. Saya berhak untuk berkawan dengan sesiapa saja," tuturnya.

www.myartis.com / Sumber & foto: Harian Metro & Instagram Sufian Suhaimi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN NEELOFA & PU RIZ 'BULAN MADU' DI LANGKAWI DISIASAT POLIS

"Kita akan siasat perkara ini sama ada benar atau tidak. Sekiranya didapati berbulan madu di pulau peranginan terbabit seperti dilaporkan, mereka jelas melanggar prosedur operasi standard (SOP) Perintah Kawalan Pergerakan Bersyarat (PKPB).

"Polis akan menjalankan siasatan," kata Ketua Polis Daerah Dang Wangi, Asisten Komisioner Mohamad Zainal Abdullah yang memaklumkan, mengikut laporan media berdasarkan gambar yang tersebar Noor Neelofa dan PU Riz dipercayai berada di pulau Langkawi.

Polis Diraja Malaysia (PDRM) menjalankan siasatan terhadap pasangan pengantin baharu itu yang kini didakwa sedang berbulan madu di pulau peranginan berkenaan.

Ini kerana katanya, Gelembung Pergerakan Pelancongan Bersasar Domestik yang diumumkan kerajaan hanya membenarkan pelancong merentas negeri yang dikenakan Perintah Kawalan Pergerakan Pemulihan (PKPP) sahaja.

Klik untuk gambar besar

"Pelancong juga perlu membuat tempahan menggunakan agensi pelancongan berdaftar dengan Kementerian Pelancongan, Seni dan Budaya Malaysia (MOTAC) berkuatkuasa sejak 10 Mac lalu dan pergerakan perlu menggunakan kenderaan pelancongan," jelasnya.

Semalam, pasangan kontroversi itu sekali lagi mencuri perhatian apabila beberapa gambar merentas negeri untuk berbulan madu di Pulau Langkawi, tular.

Menerusi gambar tersebar, Neelofa dan suaminya dilihat berada di lapangan terbang serta dalam penerbangan dipercayai menuju ke pulau peranginan itu.

Selain itu, Mohamad Zainal juga mengesahkan pengurus majlis perkahwinan dan pembantu peribadi Neelofa hadir memberi keterangan kepada polis, hari ini.

Mengulas ketiadaan Neelofa dan PU Riz yang sepatutnya hadir ke Ibu Pejabat Polis Daerah (IPD) Dang Wangi berhubung siasatan majlis perkahwinan yang didakwa melanggar SOP, Mohamad Zainal berkata, pasangan itu akan tetap dipanggil untuk memberi keterangan.

"Kami tetap akan memanggil Neelofa dan PU Riz dalam masa terdekat ini," tuturnya.

Terdahulu, Pengasas Reka Teemor, Faiz Sabari dan isterinya, Rozana Mumtaz yang juga pengurus majlis perkahwinan disoal siasat selama dua jam, hari ini.

Bagaimanapun, Faiz enggan mengulas siasatan dijalankan berhubung majlis perkahwinan Neelofa dan PU Riz yang didakwa melanggar SOP di Hotel Grand Hyatt Kuala Lumpur, Sabtu lalu.

"Keterangan semua okay. Tiada apa nak cakap," katanya yang kelihatan meninggalkan IPD Dang Wangi kira-kira jam 1.40 petang.

Sementara itu, pembantu peribadi, Neelofa iaitu Nadiah Khairuddin yang ditemani peguam tidak memberikan sepatah kata dan berlalu tanpa menghiraukan media. Nadiah dilihat meninggalkan IPD Dang Wangi pada jam 2 petang.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI GAMBAR-GAMBAR SEKITAR MAJLIS PERNIKAHAN NAD ZAINAL & UNGKU ISMAIL YANG BERLANGSUNG 23 JANUARI LALU

Lagi gambar-gambar sekitar majlis pernikahan pasangan pelakon utama 'Cina Buta' iaitu Nad Zainal dan Ungku Abdul Aziz yang berlangsung pada 23 Januari 2023 lalu di Masjid Wilayah Persekutuan Kuala Lumpur.

Dalam majlis tersebut, Nad atau nama sebenarnya Farah Nadia Zainal Abidin, 33, telah menerima mas kahwin sebanyak RM1,000.

Ini merupakan perkahwinan kedua bagi Nad, manakala pertama bagi Ungku Ismail.

Klik untuk gambar besar

Untuk makluman, Nad mempunyai sepasang cahaya mata iaitu Fahad Ibrahim, 7, dan Budi Kalsom, 2, hasil perkahwinan terdahulu dengan Muhammad Faliq.

Sebelum ini, Ungku pernah mengakui Nad adalah wanita paling rapat dengannya. Ketika Nad dimasukkan hospital akibat jangkitan paru-paru pada 20 November tahun lalu, Ungku banyak berkongsi perkembangan mengenai pelakon itu kepada peminat.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEJARAH HIBURAN MALAYSIA - SEMBILU 2

 FILEM BOX-OFFICE MELAYU PERTAMA

Filem Sembilu II terbitan Yusof Haslam telah mencatat sejarah dalam industri perfileman tanah air kerana telah menjadi filem box-office Melayu pertama mencapai kutipan sebanyak RM6.1 juta.

Filem keluaran Skop Production Sdn. Bhd. Ini telah ditayangkan pada tahun 1994 dengan membariskan pelakon-pelakon yang terdiri daripada penyanyi-penyanyi terkenal seperti Awie, Era Fazira dan Ziana Zain.

Pendekatan yang digunakan oleh Yusof Haslam dengan mengambil penyanyi-penyanyi terkenal dalam filem ini ternyata telah berjaya menarik jumlah penonton yang ramai. Antara filem-filem box-office beliau yang lain adalah Maria Mariana (RM4.7 juta), Maria Mariana II (RM4.8 juta) dan Sembilu (RM4.2 juta).

Malah sebagai kesinambungan bagi filem tersebut, ia telah diterbitkan sekali lagi pada 2004 berjudul Sembilu 2005 yang dibintangi oleh kebanyakkan pelakon-pelakon asal dan pelakon baru.

Story copyright myartis.com


5 GAMBAR - AKSI NEELOFA BERSAMA DOLPHIN DI DUBAI

Amboii... bukan main seronok Noor Neelofa bila dapat berenang bersama ikan lumba-lumba ketika berkunjung ke Dolphin Bay yang terletak di Dubai. Siap kiss-kiss lagi. Heh!

Gambar-gambar menarik tersebut telah dikongsi oleh Neelofa menerusi laman Instagram miliknya baru-baru ini.

"Experiencing so many first times here in Dubai, including getting some love from this gentle dolphin! I kissed a dolphin and I liked it! ❤ 💋🐬🏝 @visit.dubai #visitdubai," kata Neelofa.

Rata-rata peminat di Instagram memuji 'hubungan' mesra yang berjaya dicipta Neelofa bersama ikan lumba-lumba itu.

Klik untuk gambar besar

www.myartis.com / Sumber: Noor Neeofa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BACAAN YASIN & DOA SELAMAT DIADAKAN SECARA VIRTUAL - ZAMANI MOHON DOAKAN PEMBEDAHAN 7 NOVEMBER INI BERJALAN LANCAR

Pada 7 November ini, penyanyi Zamani Ibrahim akan menjalani pembedahan membetulkan tulang belakang melengkung akibat penyakit scoliosis di sebuah pusat perubatan di Cheras.

Mengenai persediaan sebelum jalani pembedahan, penyanyi kumpulan Slam itu berkata, persediaan dari segi mental sememangnya sudah sempurna, namun dari segi fizikal pula sukar dijangka.

Jelas Zamani, persediaan mental adalah perkara paling utama kerana ini adalah pembedahan besar pertama akan dilakukannya selepas pembedahan membuang batu karang lebih dua dekad lalu.

"Namun, saya dah ikut saranan doktor dari segi diet dan pengambilan vitamin. Insya-Allah, mudah-mudahan kesihatan saya berada pada tahap yang baik menjelang hari pembedahan.

Klik untuk gambar besar

"Saya memang fokus kena buat juga pembedahan ini. Saya tak dapat buat proses tebuk seperti yang diberitahu sebelum ini kerana yang itu untuk masalah yang tak terlalu banyak.

"Pembedahan yang akan saya jalani ini mungkin lambat sedikit untuk sembuh. Kalau ikut kata doktor sekitar dua hingga enam minggu, Insya-Allah.

"Dah tentu perasaan takut itu tetap ada tapi bukanlah sebab bimbangkan perkara buruk yang akan berlaku kerana semuanya saya sudah serahkan pada Allah.

"Perasaan takut itu kerana ini adalah pembedahan besar pertama yang bakal saya jalani. Saya dimaklumkan pembedahan itu akan memakan masa selama dua jam setengah.

"Sebelum ini saya hanya buat pembedahan minor iaitu membuang batu karang. Untuk pembedahan itu nanti, saya akan ditidurkan," katanya selepas majlis bacaan Yasin dan doa selamat secara virtual anjuran kelab peminatnya, malam tadi.

Tambah Zamani lagi, selepas pembedahan tersebut, dia boleh bergerak seperti biasa. Mengikut penerangan doktor, dia boleh pulih dalam tempoh dua hingga enam minggu bergantung kepada daya ketahanan tubuh.

"Sepanjang tempoh itu, saya perlu mendapatkan rawatan susulan dan juga menjalani latihan fisioterapi. Bagaimanapun untuk saya pulih hingga boleh kembali aktif dalam bidang nyanyian, mungkin memakan masa hingga tiga bulan. Itupun bergantung pada kekuatan tubuh," tuturnya.

Difahamkan, majlis bacaan Yasin dan Doa ini disertai sekitar 65 orang termasuk rakan selebriti seperti Abby Fana. Dalam pada itu, Zamani berkata, dia turut mengharapkan peminat dapat mendoakan kesejahteraannya serta urusan pembedahannya itu berjalan lancar dan dipermudahkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA ATAU TAK... SAYA PILIH HENTI, TERUSKAN KEHIDUPAN" - SYAFIQ KYLE

Pelakon Syafiq Kyle, 26, akhirnya bertemu pihak media malam semalam pada sidang media khas yang diadakan di sebuah hotel bagi merungkai penyebaran video mirip dirinya yang tular sejak Ahad lalu.

Pertemuan itu diaturkan pihak pengurusannya bersama beberapa pihak media selepas isu itu berlarutan tanpa penjelasan daripada mulut aktor berkenaan.

Dalam sidang media tersebut, Syafiq memberitahu yang dia memilih untuk tidak mengesahkan mengenai video itu namun membiarkan masyarakat memberi pandangan masing-masing.

Syafiq berkata, dia tetap akan berhadapan dengan perspektif berbeza-beza sama ada dia mengaku atau tidak individu dalam video berkenaan adalah dirinya.

"Sama ada saya atau tidak tetap akan ada pandangan yang berlainan dan saya adalah insan yang bertanggungjawab untuk memanjangkan atau pendekkan isu ini. Saya pilih menghentikannya di sini dan meneruskan kehidupan.

Klik untuk gambar besar

"Bagi saya, biarlah orang nak cakap itu saya atau bukan. Saya juga menghargai dugaan ini sebagai perkara yang mematangkan saya," ujarnya.

Sejak malam Ahad lalu, pengguna Twitter mula membicarakan video yang memperlihakan individu mirip Syafiq Kyle yang melakukan perkongsian sembang video aksi melampau bersama seorang individu dikenali sebagai Mira.

Video berdurasi kira-kira dua minit itu mula tersebar dan menjadi perbincangan hangat termasuklah ada pihak yang berhasrat menjual versi penuh kepada netizen.

Dalam pada itu, Syafiq mengakui sudah mengetahui tentang kewujudan video berkenaan sejak dua tahun lalu, namun tidak pasti kesahihannya.

Kata pelakon 'Tak Ada Cinta Sepertimu', beberapa individu pernah memberi petunjuk bahawa mereka memiliki video tersebut.

"Dua tahun lalu, saya sudah menghidu tentang video tersebut ada yang jumpa saya beritahu mereka sudah melihatnya.

"Saya tertanya-tanya video apa yang dimaksudkan sehinggalah ia tersebar dua hari lalu. Sejujurnya saya tidak mahu tengok video-video itu sejak ia tular dan dikongsikan di media sosial.

"Saya tidak sangka ia jadi sebesar ini dan terjadi pada bulan Ramadan, di mana sepatutnya menjadi bulan saya membersihkan dosa-dosa lampau saya," jelasnya.

Selain itu, apabila ditanya tentang wanita yang dikenali sebagai Mira, Syafiq memberitahu dia mungkin mengenali wanita itu.

"Mungkin kami pernah kenal, saya sendiri tidak mahu memanjangkannya," tutur Syafiq.

Dalam pada itu, ditanya tentang reaksi keluarga, pelakon itu berkata, ibu adalah insan paling terkesan dan kecewa dengan berita tersebut.

Namun, dia bersyukur keluarga masih memberi sokongan dan menjadi tulang belakang untuk dia berhadapan dengan pengalaman buruk ini.

"Ibu saya menangis sebelum dia jumpa saya berbincang tentang perkara ini. Sudah tentu dia sedih kerana laman berita yang melaporkan berita-berita kerjaya dan kejayaan saya bertukar melaporkan berita paling buruk anak dia.

"Saya tahu apa yang terjadi ini memberi kesan juga pada kehidupan mereka, saya sendiri kena bangun tunjukkan sesuatu yang positif agar mereka tidak bimbang dengan keadaan saya," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GARA-GARA COVID-19 - EMMA MAEMBONG & SUAMI TANGGUH BULAN MADU

Baru sahaja selesai mengadakan majlis persandingan, pelakon Emma Maembong dan suaminya, Muhammad Shazli Azhar memberitahu yang mereka tidak mahu terkejar-kejar untuk menikmati percutian bulan madu selepas perkahwinan. Ini kerana menurut Shazli, penularan wabak COVID-19 membuatkan dia dan isterinya menangguhkan sebentar bulan madu mereka yang telah dirancang.

"Sekarang semua tengah berjaga-jaga dengan Coronavirus, risau juga. Insya-Allah kami ada plan tapi tak rushing la," kata Shazli ketika ditemui selepas majlis persandingannya dengan Emma yang diadakan di Bora Ombak, Putrajaya pada Sabtu.

Tambah Emma pula, dia akan sibuk dengan penggambaran sejurus selepas resepsi perkahwinan dan menunggu masa yang sesuai untuk percutian bersama suami: "Lusa saya dah masuk set shooting dan saya ada cakap dengan suami untuk rancang bulan madu kita lepas raya. Dia pun faham dan kami pun tak nak terkejar-kejar. Bila masing-masing free je nanti, boleh terus pergi," ujar Emma lagi.

Pada majlis bertemakan warna hitam itu, Emma, 27, dan Syazli, 32, tampak mewah mengenakan busana perkahwinan rekaan pereka Rizman Ruzaini. Majlis turut diserikan dengan kehadiran ahli keluarga dan rakan selebriti.

Klik untuk gambar besar

www.myartis.com / Sumber & foto: Astro Gempak & Instagram Emma Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENYELIDIKAN KANSER PAYU DARA - ACHEY & NABIL KERJASAMA DENGAN SUGARBOMB SUMBANG RM15K

Bersempena Bulan Kesedaran Kanser Payudara yang disambut pada Oktober setiap tahun, pelawak Achey dan Nabil Ahmad memberi sumbangan sebanyak RM15,000 kepada Makmal Penyelidikan Kanser Universiti Putra Malaysia - Majlis Kanser Nasional (MAKNA) (CANRES).

Menurut Achey, sumbangan tersebut merupakan sebahagian daripada tanggungjawab sosial korporat hasil kerjasamanya bersama syarikat pengeluar minyak wangi, SugarBomb.

"Asalnya idea untuk buat CSR ini tercetus daripada Nabil sendiri. Bila saya tahu sumbangan itu untuk disalurkan untuk kegunaan penyelidikan kanser payudara, saya terus bersetuju memandangkan ahli keluarga sendiri pernah menghidap kanser tersebut," kata Achey ketika ditemui sewaktu sewaktu majlis penyerahan sumbangan cek kepada CANRES.

Turut hadir pada majlis berkenaan ialah Pengurus Besar SugarBomb, Kanumbu Agussalim dan Pengarah Institut Biosains UPM, Prof. Dr. Zunita Zakaria. Bagaimanapun, Nabil tidak dapat hadir pada majlis itu atas sebab-sebab yang tidak dielakkan.

Klik untuk gambar besar

Katanya lagi, dia juga berharap dengan sumbangan ia sedikit sebanyak dapat memperkasakan kajian mengenai penyakit yang menjadi pembunuh senyap khususnya dalam kalangan wanita.

"Saya tahu lelaki juga berisiko untuk dapat penyakit kanser payudara, tapi kesedaran tak sampai kepada masyarakat. Sebenarnya peratusan risiko menghidap kanser sama sahaja tanpa mengira jantina," katanya.

Kesemua sumbangan itu merupakan hasil sebahagian jualan daripada produk Sugarbomb X Achey dan Edisi Sugarbomb X LuP'K. Sebagai info, Bukan Kesedaran Kanser Payudara Sedunia disambut setiap tahun pada bulan Oktober dan turut dinamakan sebagai 'Pink Oktober'. Sambutan tersebut bagi memperingati dan meningkatkan kesedaran mengenai kanser payudara di persada dunia.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZIZUL KUNJUNGI RUMAH SITI NURHALIZA - TERKESIMA LIHAT KOLEKSI BASIKAL

"Alhamdulillah syukur, berkesempatan melawat Dato' Sri Khalid dan Dato' Sri Siti Nurhaliza @ctdk di kediaman mereka kebetulan saya berada di sekitar kawasan tersebut. Terima kasih kerana menjemput saya dan saya sangatlah berbesar hati kerana akhirnya dapat bertemu kembali selepas kali terakhir berjumpa di Melbourne dulu.

"Memang tidak dinafikan, satu Malaysia memang sayangkan Dato CT termasuklah saya serta seluruh keluarga. Anak-anak saya Amna Maryam @amnamaryam dan Amna Khadeeja @amnakhadeeja_ suka sangat dekat Aafiyah @aafiyahkhalid, jadi saya buat video call dan mereka bersembang secara virtual.

"Saya baru tahu, Dato CT ni bukan hebat menyanyi je, memasak pun boleh tahan juga. Banyak hidangan yang disediakan sendiri oleh Dato CT dan semuanya sedap-sedap belaka tetapi cucur Dato CT memang terbaek, saya makan tu sampai menyanyi lagu PERCAYALAAHHHH. Mungkin ada yang tak tahu, Dato K dan Dato CT memang 'die-hard fan' sukan berbasikal. Mereka berdua ni memang sangat aktif berkayuh dan siap masuk perlumbaan lagi, jangan tak tahu.

Klik untuk gambar besar

"Tapi saya sangat terkasima melihat koleksi-koleksi basikal mereka. Paling saya terpaku adalah koleksi basikal antik yang memang susah nak dapat. Masa berada di galeri tu, saya tengok satu persatu secara terperinci dan seolah-olah ada alunan mozart mengiringi saya. Kagum.

"Terima kasih kepada Dato K dan Dato CT kerana mengikuti dan menyokong perjalanan karier saya serta juga layanan istimewa ketika berkunjung ke rumah. Didoakan agar dimurahkan rezki dan dirahmati oleh Allah selalu dan hubungan silaturahim ini akan terjalin erat selamanya.

"Insyaallah kekgi kite gateh skali deh, kite pakak kabak Genting Perez," kongsi pelumba basikal trek negara, Datuk Azizul Hasni Awang yang mengakui dirinya berasa amat berbesar hati selepas dipelawa untuk berkunjung ke rumah penyanyi nombor satu negara, Datuk Seri Siti Nurhaliza baru-baru ini.

Menurut Azizul, dia sekeluarga sememangnya amat mengagumi figura pujaan ramai itu malah, anak-anaknya juga turut meminati telatah si kecil, Siti Aafiyah. Kisah tersebut dikongsikan oleh pemenang pingat perak di temasya Sukan Olimpik Tokyo 2020 itu menerusi sebuah hantaran yang dimuat naik di laman Instagram.

Dalam pada itu, atlet asal Terengganu ini turut menzahirkan rasa kagum dengan minat dan kecintaan yang ditunjukkan oleh Datuk Seri Siti bersama suaminya, Datuk Khalid Mohamad Jiwa dalam sukan berbasikal. Melihat sahaja pada koleksi-koleksi basikal yang dimiliki oleh Datuk Khalid atau lebih mesra disapa Datuk K, ia sudah cukup untuk membangkit rasa teruja di hati Azizul.

Dikesempatan itu juga, Azizul turut menitipkan ucapan penghargaannya buat Datuk Seri Siti dan Datuk K diatas sokongan yang telah diberikan sepanjang kariernya sebagai atlet berbasikal. Terdahulu, Azizul difahamkan akan pulang ke pangkuan keluarganya di Australia selepas selesai beberapa tugasannya di Malaysia tidak lama lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ISMAIL IZZANI TAYANG KERETA MERCEDEZ BENZ CLA 200

Waahhh... memang bertuah badan jika umur masa muda sudah mampu memiliki kereta mewah. Begitulah halnya dengan penyanyi Ismail Izzani yang berkongsi di laman sosial dimana dirinya bakal memiliki Mercedes Benz CLA 200 di usia 19 tahun. Melihat kapsyen pada entri tersebut, Ismail dengan nada bergurau bertanyakan peminat untuk membawa berjalan dengan kereta mewah itu.

Malah menerusi portal hiburan lain pula, memaparkan penyanyi muda sempat memuatnaik video ketika menguji pandu kereta mewah berkenaan sebelum membelinya. Untungnya semuda itu sudah memiliki kereta mewah! Bagaimanapun di ruangan komen, pelbagai reaksi timbul melihat Ismail yang masih muda sudah membeli kereta mahal dan ada seakan tidak percaya.

Ada juga yang sempat menyindir mungkin Ismail berjaya memiliki kereta tersebut kerana ibu bapanya adalah orang berada. Apapun tahniah diucapkan kepada Ismail yang mampu membeli kereta mewah pada usia yang masih muda. Semoga ia dapat menjadi semangat buat Ismail untuk terus berkerja keras di masa akan datang! Siapalah kita untuk mempersoalkan rezeki seseorang itu kan? Mungkin yang komen itu cemburu dengan kejayaan Ismail. Kepada Ismail, teruslah bekerja keras dalam industri hiburan dan buktikan anda boleh lebih maju lagi.

Klik untuk gambar besar

www.myartis.com / Sumber & foto: Rotikaya, Beautifulnara & Instagram Ismail Izzani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERGI UNTUK BERIBADAH BUKAN BERSERONOK" - UQASHA TERKILAN RANCANGAN TUNAI UMRAH DIKECAM

"Saya telah menunaikan umrah sebanyak tiga kali sebelum ini dan sudah melalui proses khusus untuk ke sana, bukannya pergi hendak berjalan-jalan. Orang nak beribadah, bukan ke sana nak 'main'.

"Cantik sungguh bahasa masya-Allah," kata pelakon Uqasha Senrose yang meluahkan rasa terkilan apabila ada segelintir individu mengecam rancangannya untuk menunaikan umrah bersama suaminya, pelakon Kamal Adli.

Menurut Uqasha, jika dia benar-benar mahu berseronok seperti yang didakwa sudah pasti dia memilih lokasi lain untuk berbulan madu bersama Kamal.

Klik untuk gambar besar

"Jika nak berbulan madu, lebih baik saya pilih tempat lain. Saya pergi dengan agensi yang disertai oleh ustaz. Saya juga ke sana bukan hanya dengan suami sahaja, adik-beradik seperti Nelydia Senrose juga ikut. Sepatutnya doa yang baik-baik atau mengirimkan doa, Allahuakbar," tulisnya lagi.

Sebelum ini, Uqasha ada memuat naik perkongsian oleh sebuah akaun parodi di Twitter yang memberi pesanan 'mesra' untuk dia dan Kamal agar berhati-hati sepanjang menunaikan umrah bagi mengelakkan daripada dikenakan bayaran dam.

Minggu lalu, Kamal dan Uqasha mengejutkan ramai apabila mengumumkan sudah pun sebulan bergelar suami isteri selepas diijabkabulkan pada 5 November lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAS ANIZAN SAHKAN SUDAH BERCERAI

Sebelum ini timbul desas-desus pelakon popular era 1990-an, Mas Anizan, 48, sudah bercerai. Namun terkini, persoalan mengenai rumah tangga pelakon itu akhirnya terjawab apabila Mas mengesahkan dakwaan tersebut.

Mas ketika dihubungi berkata, dia membuat pengakuan itu bagi mengelakkan fitnah dan salah faham masyarakat kerana dia kini kembali aktif bekerja. Bagaimanapun, Mas memilih untuk tidak berkongsi identiti bekas suaminya dan tarikh perceraian mereka.

"Pada mulanya saya belum bersedia untuk berkongsi. Namun, kerana saya hendak mula berlakon, jadi lebih baik saya berterus terang. Saya tidak mahu timbul salah faham dan fitnah pula nanti di lokasi penggambaran.

"Jadi, lebih baik saya membuka mulut, cuma saya memilih untuk tidak berkongsi butir lanjut kerana tidak mahu mengguris hati mana-mana pihak. Apa yang terjadi adalah suratan takdir. Allah yang menentukan segalanya," jelasnya.

Kisah perceraian wanita kelahiran Teluk Intan, Perak itu mula diperkatakan apabila bekas suaminya tidak kelihatan pada majlis pernikahan anak sulungnya, Mas Aliza, baru-baru ini. Mas berkahwin dengan ahli perniagaan dari Kuala Lumpur itu pada 2012.

Klik untuk gambar besar

Perkahwinan pertamanya dengan ahli perniagaan Allahyarham Datuk Ali Bapoo pada 1993 dikurniakan dua anak iaitu Mas Aliza dan Muhamad Masli Daniel.

Ali meninggal dunia pada 2008 dan menerusi perkahwinan kedua, Mas dikurniakan seorang anak perempuan, Ariana Marissan yang kini berusia tujuh tahun.

"Ajal maut semuanya ketentuan Allah, jadi saya sendiri tidak berani mengulas lanjut mengenai hati tertutup dan sebagainya. Semestinya jika berkahwin kita berharap bahtera yang dibina berkekalan hingga akhir hayat.

"Tiada apa lagi sebenarnya yang ingin dipanjangkan kerana kisah perceraian ini sudah lama selesai. Saya tidak mahu mengeruhkan lagi keadaan kerana itu saya memilih mendiamkan diri selama ini," katanya.

Berkongsi mengenai perkembangan kerjaya, Mas Anizan kini menghabiskan penggambaran drama 'Hati Yang Dikhianati' terbitan Global Station yang tertunda disebabkan Perintah Kawalan Pergerakan (PKP) lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA AMAN NASSIM KEMBALI KE RAHMATULLAH

"Saya pulang ke Johor Bahru menjaga ayah sejak dua minggu lalu. Ketika itu, Allahyarham sempat bertanya mengenai persiapan perkahwinan saya sebelum beliau tidak sedarkan diri. Memang ayah kuat semangat... Kami reda.

"Doakan ayah ditempatkan dalam kalangan mereka yang beriman dan beramal soleh," demikian kata pelakon Aman Nassim yang kehilangan ayahnya, Nasim Haron pada jam 6.35 petang semalam.

Difahamkan, ayah Aman menghembuskan nafas terakhir pada usia 60 tahun di Hospital Sultan Ismail (HSI) di Johor Bahru, Johor. Allahyarham dijangka dikebumikan di Tanah Perkuburan Islam Bukit Alif, Johor Bahru pada jam 10.30 pagi ini.

Klik untuk gambar besar

Aman memberitahu, ayahnya yang bertarung dengan penyakit kanser usus tahap empat, sudah tidak sedarkan diri sejak 1 April lalu.

Sebelum ini, Aman yang juga penyanyi itu pernah menyuarakan rasa berat hati untuk meneruskan majlis perkahwinan selepas bapanya kritikal.

Aman dan isteri yang juga pensyarah Akademi Seni Budaya dan Warisan Kebangsaan (ASWARA), Nor Baizura Abdul Ghani, 33, bernikah di Melaka pada 6 April lalu.

www.myartis.com / Sumber & foto: Berita Harian & Instagram Aman Nassim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANA AZRAA BUKA MULUT, SUDAH BERCERAI DENGAN PU ABU SUFYAN

Isu rumah tangga Pencetus Ummah (PU) Abu Sufyan dengan Hana Azraa yang sebelum ini hangat dan menjadi teka-teki itu akhirnya terjawab selepas Hana mendedahkan hubungan mereka telahpun sampai ke titik noktah. Membuat pendedahan itu menerusi sebuah entri di akaun Instagram miliknya, Hana berkata, dia mahu membuat penjelasan agar tiada lagi pihak yang membuat spekulasi mengenai hubungannya bersama Abu.

"Di sini, saya perjelaskan untuk semua supaya tiada lagi tanda tanya dan sebarang spekulasi serta manipulasi dari mana-mana pihak. Pertama sekali, benar saya dan Abu Sufyan sudah tidak mempunyai apa-apa hubungan, kami tidak lagi tinggal sebumbung dan kami bukan lagi suami isteri.

"Andai keluar dari mulut dia bahawa kami masih suami isteri, saya tak tahu kenapa kerana apa yang pasti dia tahu apa yang berlaku dan setiap perkataan yang diucap keluar dari mulutnya," tulis Hana di ruangan kapsyen.

Klik untuk gambar besar

Dalam pada itu, Hana juga meminta orang ramai untuk berhenti bertanyakan tentang hubungan bekas suaminya itu dengan mana-mana wanita lain, sebaliknya, dia menyarankan untuk bertanya perkara itu secara terus kepada Abu.

"Keduanya, berhenti bertanyakan pada saya soal hubungan Abu Sufyan dengan mana-mana wanita, sama ada wanita itu berstatus isteri beliau ataupun tidak, sila bertanyakan pada tuan empunya badan, tolong ya," tulis Hana yang mendirikan rumah tangga dengan PU Abu pada Mei tahun lalu dan dikurniakan cahaya mata bernama Muhammad Uwais Al-Mateen pada 1 Februari.

Sebelum itu, PU Abu pernah mendirikan rumah tangga bersama Ain 'Afini namun hubungan mereka terlerai pada 16 Mei 2019 apabila jatuhnya talak antara mereka. Hana juga pernah mendirikan rumah tangga sebelum perkahwinan bersama Abu. Menerusi perkahwinan pertamanya itu, dia dikurniakan seorang anak perempuan, Afifah Aisyah yang kini berusia empat tahun.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DENGAN SEKALI LAFAZ - GJIE 6XTH SENSE KINI SAH SUAMI BELLA

Gitaris kumpulan 6ixth Sense, Gjie atau nama sebenarnya, Mohd Faiz Azizi Arlis semalam telah selamat disatukan dengan pilihan hatinya, Farah Nabila Selamat (Bella) dalam satu majlis pernikahan yang diadakan di Dewan Serbaguna Avenue Court Hall, Taman Sri Sentosa, Jalan Klang Lama.

Mereka dinikahkan oleh bapa Bella sendiri, Selamat Lembek dengan hanya sekali lafaz sambil disaksikan Imam Masjid Al Termizi, Ustaz Zulkfili Mohamad.

Dalam majlis tersebut, Gjie telah menyerahkan wang hantaran berjumlah RM10,000 dan mas kahwin yang mengambil simbolik tarikh semalam bernilai RM158.15 (15.8.2015).

Klik gambar untuk size besar

Pihak pengantin lelaki turut menyerahkan tujuh dulang berbalas lima daripada pengantin perempuan.

"Alhamdulillah semuanya sudah selesai dan berjalan seadanya. Insya-Allah saya akan pikul tanggung jawab baharu ini sebaik mungkin," ujar Gjie dipetik sebagai berkata.

Difahamkan, Gjie mengenali isterinya itu sejak empat tahun lalu ketika sama-sama menuntut di Akademi Seni Budaya dan Warisan Kebangsaan (ASWARA).

Gjie ketika itu menuntut dalam jurusan muzik bagi tahun ketiga manakala Bella pula tahun kedua untuk jurusan penulisan kreatif. Mereka bertunang pada raya ketiga tahun lalu.

"Ikut perancangan saya nak kahwin umur 32 tahun. Tapi seru dan jodoh sampai awal. Kini saya baharu 30 tahun. Saya merancang nak kahwin ketika itu sebab nak beri tempoh membuat persediaan mengumpul aset sebelum bertanggungjawab kepada anak orang. Tak sangka pula saya jadi anggota pertama 6ixth Sense yang kahwin dahulu. Sudah nama pun jodoh," jelasnya.

Pasangan ini akan diraikan sekali lagi di sebuah majlis resepsi di sebuah dewan komuniti di Pantai Hillpark pada 4 Oktober depan.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


14 GAMBAR NOSTALGIA MAIZURAH HAMZAH

Masihkah anda ingat dengan Maizurah Hamzah? Pelakon dan penyanyi kelahiran Singapura yang popular dengan wajah manis dan senyuman menguntum? Nostalgia kali ini membawa anda mengimbas kembali zaman kanak-kanak artis ini yang sudah lama menyepi diri. Enjoyzz..!

BIODATA:
Nama Penuh : Maizurah Mohd Hamzah
Tempat Lahir : Singapura
Bangsa : Melayu
Kerjaya : Pelakon, Penari, Pengacara, Model, Penyanyi, Penulis

Klik untuk imej besar...

Maizurah terkini...


TAK SANGKA NEELOFA & PU AZMAN BERHASRAT TOLONG  - PENIAGA BURGER TAK MAHU TERIMA LAGI

"Peguam Neelofa ada call petang semalam, dia tanya tentang jumlah kompaun dan cara nak bantu selesaikan. Begitu juga dengan PU Azman, dia sendiri hubungi saya menyatakan hasrat nak tolong," kata isteri kepada peniaga burger yang dikenakan kompaun RM50,000, Norlaili Shasii, 36.

Peniaga burger tersebut dikenakan kompaun sebanyak itu kerana melanggar prosedur operasi standard (SOP) Perintah Kawalan Pergerakan (PKP). Dek kerana itu, ramai pihak yang ingin menghulurkan bantuan termasuk selebriti terkenal Noor Neelofa.

Perniaga itu tidak menyangka Neelofa sudi menghulurkan bantuan ketika dia dan keluarganya berdepan ujian. Menurut isteri kepada peniaga berkenaan, selain Neelofa yang tampil menawarkan bantuan, mereka turut dihubungi pendakwah bebas iaitu Pencetus Ummah (PU) Azman.

Pada Selasa, Neelofa atau Noor Neelofa Mohd Noor, 32, menerusi perkongsian di laman Instagram berkata dia sedia membantu peniaga berkenaan selepas dia dan keluarganya juga dikompaun atas dua kesalahan berjumlah RM60,000.

Isu bantuan itu muncul selepas isteri kepada PU Riz atau nama sebenarnya Haris Ismail, 26, itu teruk dikecam kerana memuat naik gambar burger dengan kapsyen "moreh burger malam ni meh".

Klik untuk gambar besar

Bagaimanapun menurut Norlaili, dia dan suaminya Mohd Faisal Wan Kadir, 37, tidak menerima sebarang sumbangan daripada mana-mana pihak bagi melunaskan kompaun berkenaan.

Ujar Norlaili mereka masih menunggu keputusan rayuan yang dikemukakan kepada Kementerian Kesihatan (KKM) melalui Pejabat Kesihatan Kota Bharu.

"Memang ramai yang nak bantu, tapi buat masa ni kami tak mahu terima lagi. Selagi belum dapat keputusan rayuan, kami pun tak tahu berapa jumlah yang perlu dibayar. Pihak KKM kata mungkin dapat pengurangan atau pengecualian... jadi lebih baik tunggu dulu," jelasnya ketika dihubungi mStar.

Berhubung sama ada dia sedia menghubungi semula wakil Neelofa atau PU Azman sekiranya tidak mampu membayar kompaun itu nanti, Norlaili berkata dia tidak keberatan untuk berbuat demikian.

Dalam pada itu bercerita tentang perniagaan, Norlali berkata buat masa ini dia dan suaminya masih berdepan tekanan. Cerita Norlaili, dia dan suami masih trauma untuk kembali berniaga kerana takut insiden yang sama berulang.

"Kalau tak mampu, apa salahnya kami terima bantuan tu. Setakat RM1,000 tu... InsyaAllah kami boleh bayar sendiri. Sejak dikompaun Ahad lalu, kami tak berani nak berniaga lagi... masih stress. Tak ada kekuatan lagi buat masa ni," ujarnya sambil memaklumkan perniagaan burger adalah punca rezeki utama keluarganya.

Pada Isnin Ibu pejabat Polis Daerah (IPD) Kota Bharu mengesahkan pihaknya mengeluarkan kompaun RM50,000 kepada Mohd Faisal yang membuka gerai di hadapan rumahnya di Jalan Panji, Kota Bharu. Mohd Faisal didapati melanggar SOP PKP yang dikuatkuasakan di Kelantan ketika ini.

Polis bertindak selepas menerima aduan penduduk kampung bahawa peniaga itu sering berniaga melebihi masa dibenarkan iaitu pukul 10 malam ke atas dengan ramai pelanggan didapati duduk dan makan di situ. Kelantan ketika ini dalam tempoh PKP sehingga 29 April ini, susulan kes positif Covid-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AJL TAHUN INI - AYDA JEBAT TAK MAHU LAGU 'TEMBERANG' BERSAING

Penyanyi Ayda Jebat mengesahkan lagu terbarunya berjudul 'Temberang' itu tidak akan dipertandingkan dalam Anugerah Juara Lagu (AJL) musim ini.

Ayda atau nama sebenarnya Nur Suhada Jebat, 27, berkata, material lagu berkenaan bersifat hiburan dan dikhuatiri tidak memenuhi kriteria untuk bersaing dalam pertandingan berprestij tersebut.

Menafikan dia memboikot penganjuran AJL, Ayda berkata, dia bersedia untuk kembali berentap sekiranya mempunyai lagu yang boleh dipertandingkan.

"Saya ingin menyatakan pendirian bahawa lagu Temberang tidak akan dipertandingkan untuk bersaing dalam AJL musim ini. Jangan salah faham dengan keputusan ini.

"Saya bukan merajuk dengan AJL kerana insiden lalu, tetapi secara peribadi Temberang bukanlah sebuah naskah untuk dipertandingkan," katanya.

Klik untuk gambar besar

Untuk info, 'Temberang' adalah lagu ciptaan Ayda bersama Hael Husaini dan Ezra Kong yang juga komposer bagi lagu berkenaan.

Status Hael dan Ezra yang dua kali berturut-turut merangkul tempat pertama AJL ke-32 dan 33 antara faktor peminat ingin menyaksikan lagu berkenaan beraksi di pentas AJL musim ini.

Ayda pernah mencipta kontroversi dalam saingan separuh akhir Muzik-Muzik ke-32 selepas bertanyakan kepada juri mengenai markah keseluruhan persembahannya menerusi lagu Mata.

Tindakannya itu yang dilabel sebagai 'sentap' oleh beberapa pihak telah menuduh pelakon filem 'Pinjamkan Hatiku' itu tidak profesional dan mempertikai tugas juri.

www.myartis.com / Sumber & foto: Kosmo & Instagram Ayda Jebat

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KALAU DAH JODOH - ADAM NIKAH FIZA ELITE ESOK

Jodoh dan pertemuan di tangan Allah, dan siapa sangka Adam AF yang muda belia bakal berkahwin dengan seorang janda iaitu Fiza Elite esok. Bak kata pepatah, ikan di laut, asam di darat... dalam periuk bertemu jua!

"Sebelum berjumpa secara rasmi buat julung kali, kami kerap berbalas mesej. Kami juga pernah bertemu di beberapa majlis, tetapi setakat menyapa begitu sahaja.

"Satu hari, apabila ternampak gambar profil Fiza bertudung, saya terdetik bertanya sama ada dia berhijah kerana lakonan atau memang sudah berhijrah? Apabila mengetahui itulah imej terbarunya, saya terus mengajaknya keluar. Manalah tahu, jika kami boleh berkongsi serba sedikit pengalaman berhijrah.

"Tak sangka pula undangan saya disambut Fiza. Kami bertemu kali pertama di sebuah restoran di Kota Damansara selepas solat Tarawih. Sejak pertemuan itu, saya terus terpaut kepadanya sehinggakan wajah Fiza sentiasa muncul dalam solat. Jadi saya menganggap itu petunjuk dari Allah," ujar Adam terus-terang kepada media.

Tambah anak muda yang memasuki Akademi Fantasia (AF2) tidak lama dahulu, katanya tak sedaplah asyik berjumpa tetapi tiada sebarang ikatan sah. Daripada menjadi bahan cacian orang, lebih baik mereka bernikah dan ia akan lebih memudahkan pergerakan.

"Saya mengaku keputusan untuk berkahwin diambil terlalu cepat. Keluarga, terutama ibu pada mulanya terkejut juga dengan keputusan yang dibuat dan agak keberatan untuk menerimanya.

"Namun selepas membawa Fiza bertemu ibu pada Syawal lalu, hati ibu berubah. Kelembutan dan sikap Fiza yang pandai mengambil hati keluarga mengubah pendiriannya.

"Malah mereka juga tidak kisah dengan statusnya sebagai ibu tunggal. Bagi saya sendiri, yang penting adalah hati budinya," ujar Adam dengtan ikhlas.

Tahniah diucapkan buat Adam dan Fiza, moga perkahwinan mereka esok akan kekal hingga ke akhir hayat hendaknya. Amin.


ULANG TAHUN PERKAHWINAN DR SHEIKH MUSZAPHAR & ISTERI

Selamat ulang tahun perkahwinan kepada Dr Sheikh Muszaphar dan isterinya Dr Harlina Mohd Yunos yang berkahwin pada 10 Oktober 2010 lalu.

Hari ini merupakan tarikh keramat buat Datuk Dr Sheikh Muszaphar dan juga Dr Harlina apabila selamat ke jinjang pelamin selepas bertunang sejak 1 Januari 2010.

Malah tarikh 10.10.10 yang lalu juga dilihat sebagai sesuatu yang amat menarik kerana bukan sahaja menjadi ulang tahun perkahwinan pasangan bahagia ini, secara kebetulan, ia juga merupakan ulang tahun keempat Datuk Dr Sheikh Muszaphar ke angkasa lepas (2007).

"Happy 4th Space Flight Anniversary, S!! May you continue to inspire others.. Love, X," ucap isterinya, Dr Halina melalui FB Dr Sheikh Muszaphar.

Tahniah diucapkan..!

Saat manis - klik untuk imej besar...

Gambar terkini - bersama Datuk Aziz Sattar


DALAM PROSES BERCERAI - TOM SANGKAL DAKWAAN JADI PUNCA KERETAKAN RUMAH TANGGA FUAD

Susulan pendedahan percintaan dengan peserta Gegar Vaganza musim kesembilan (GV9) iaitu Fuad Rahman, Tom menyangkal dakwaan menjadi punca keretakan rumah tangga penyanyi kelahiran Singapura itu.

Difahamkan, Fuad kini dalam proses perceraian dengan isterinya selepas enam bulan mendirikan rumah tangga.

Tom ketika dihubungi menjelaskan, Fuad dan isterinya sudah lama mengalami masalah rumah tangga dan dia tidak akan sesekali mengganggu kebahagiaan rumah tangga orang lain.

"Saya tak ada kena mengena dengan perceraian Fuad dan isterinya. Kalau nak diikutkan rumah tangga mereka sudah berantakan sewaktu program GV9 lagi. Perkara itu boleh ditanya kepada keluarga dan isteri Fuad.

Klik untuk gambar besar

"Kalau mereka masih bersama, saya pun tak berani nak kenal Fuad. Hanya Fuad dan isteri serta keluarga saja yang tahu apa masalah yang berlaku sehingga mereka berdua nak bercerai.

"Netizen boleh cakap apa saja dan saya tak takut sebab masalah yang berlaku bukan disebabkan kehadiran orang ketiga tetapi masalah peribadi," ujarnya.

Menurut Tom lagi, antara sebab utama dia kembali membuka pintu hatinya untuk menerima kehadiran Fuad kerana mahu menjaga teman istimewa itu supaya tidak terbabit dalam kancah penyalahgunaan dadah.

"Hubungan kami masih baru dan saya akui pasti ada dugaan dan masalah yang akan datang. Jadi, saya ikut saja apa yang sudah ditentukan. Saya sayangkan Fuad dan nak jaga dia supaya tidak terbabit dengan kes yang berlaku.

"Sebelum ini dia ada terfikir ke arah itu ketika kecewa dengan apa yang terjadi, tapi saya tak nak perkara yang tak elok berlaku kepadanya lagi," katanya.

Sebelum ini, Tom mendedahkan kembali bercinta dengan Fuad selepas mereka menyertai program realiti berkenaan.

Tom atau nama sebenarnya Raja Farah Afzal Raja Ikram, 36, mengaku hubungannya dengan Fuad pernah terjalin pada 2005 sebelum putus pada 2010.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEJENAK - JOHAN RL & ISTERI SELAMAT PULANG DARI UMRAH

"Alhamdulillah, kami dah selamat sampai ke tanah air... dan kesempatan ini kami ingin memgucapkan terima kasih pada Zanaal Hijjrah (haji Azri dan isteri) yang telah banyak membantu merialisasikan impian kami untuk menunaikan umrah.Syukur pada Allah segalanya dipermudahkanNya," demikian kata Johan selepas pulang dari umrah semalam.

Artikel terdahulu:

LAGI GAMBAR JOHAN RL TUNAI UMRAH & 'HONEYMOON'

Untuk makluman, Johan mengerjakan umrah baru-baru ini selepas rasa bersyukur kerana memenangi kes saman RM1 juta. Bagaimanapun, tuntutan RM1 juta yang dituntut oleh Johan hanya akan ditentukan jumlahnya oleh mahkamah pada 23 Januari ini.

Klik gambar untuk size 600x600

Imbas - wajah Johan yang rabak akibat dibaling gelas


ISU WANITA HAMIL ANAK PEMUZIK ROCK: "TUNJUK BUKTI" - AWIE

"Jika benar apa yang didakwa sila tunjukkan bukti dan tunjuk wajah sebenar dan bukannya berselindung di sebalik purdah yang dipakai.

"Kalau benar dakwaan yang dibuat mengapa perlu menutup wajah? Lebih baik buat laporan polis," tegas vokalis Wings, Datuk Awie yang meminta wanita itu mengemukakan bukti dan tidak bersembunyi di sebalik purdahnya.

Sebelum ini, seorang wanita mendakwa dirinya hamil hasil hubungan terlarang dengan seorang anggota sebuah kumpulan rock.

Wanita itu meminta individu tersebut yang kononnya seorang pemuzik Wings bertanggungjawab terhadap anak dalam kandungannya yang kini mencecah lima bulan.

Klik untuk gambar besar

Awie ketika diminta mengulas isu itu memberitahu pihak Wings juga tidak teragak-agak untuk ambil tindakan terhadap wanita tersebut sekiranya dakwaan itu fitnah.

Dalam pada itu, Awie berkata, kontroversi itu sedikit sebanyak telah mencalarkan nama baik dan kredibiliti Wings.

"Dakwaannya itu bukannya sahaja membabitkan seorang individu tetapi melibatkan anggota lain dalam Wings dan boleh jadi ia merupakan agenda menjatuhkan kami.

"Kalau dia gagal untuk mendapat balasan cinta ke apa, semua orang pernah melaluinya... Ini dia buat cerita seolah-olah ini zaman jahiliah," ujarnya.

Sementara itu, Awie berkata, sekiranya benar anggota Wings adalah individu dimaksudkan dia sendiri akan memastikan individu berkenaan bertanggungjawab atas perbuatannya.

"Semua manusia ada melakukan kesilapan dan sekiranya perkara itu benar,  saya sendiri akan pastikan individu itu bertanggungjawab atas perbuatannya," kata Awie.

Dalam perkembangan lain, Wings bakal mengadakan persembahan istimewa bersempena Ramadan di Hotel Priemera Kuala Lumpur pada 26 Mei ini.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIPERSOAL SAMBUT KRISMAS - NOURUL DEPP AKUI HANYA RAIKAN IBU BAPA MENTUA YANG KINI BERADA DI BALI

Baru-baru ini, penyanyi Nourul Depp telah memuat naik video memaparkan suaminya, Eric Daniel Depp sedang membuat persediaan untuk memberi kejutan Krismas kepada anak-anaknya sebelum hantaran itu dipadamkan.

Seperti yang dikongsikannya di laman Instagram semalam, Nourul menjelaskan bahawa dia dan keluarganya meraikan sambutan Krismas, adalah untuk meraikan ibu dan bapa mentuanya yang kini berada di Bali.

Dalam hantaran terbaru di Instagram Story, Nourul, 45, berkata, dia dan keluarga sekadar meraikan kegembiraan dengan memberi hadiah memandangkan kedua mentuanya juga tidak lagi terlalu mengamalkan ajaran Kristian.

Klik untuk gambar besar

"Semalam, tak sempat nak tulis 'caption' bagi habis. Ibu dan bapa mentua ada di sini. Saja bagi mereka gembira. Apa pun, mentua saya tak amalkan sangat dah agama mereka. Kami buat semua ini untuk gembira dan raikan hadiah hujung tahun," tulisnya.

Dalam masa sama, Nourul atau nama sebenarnya Noorulhuda Abdul Wahab turut menjawab persoalan beberapa netizen sejak semalam, yang mempersoalkan imannya sebagai orang Islam.

"Jika terpesong, bermaksud sebagai Islam yang 'mass' di gereja (sembahyang untuk orang Kristian), itu, boleh hukum saya. Saya tak pernah meletakkan agama jauh dari fikiran dan hati. Itu peribadinya Tuhan sahaja yang tahu. Kamu yang menghukum itu, terimalah nanti," tulisnya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS 10 BULAN DILAHIRKAN - BAPA ZAHIRAH SEBAK PERTAMA KALI BERTEMU CUCU

"Isaac finally meets his Grandpa for the first time & Grandpa finaly meets his first grandchild 🤍," tulis pelakon Zahirah Macwilson yang memuat naik video pertemuan pertama bapanya, pelakon Zainol Macwilson dengan cucu, Isaac Raees.

Umum mengetahui, Zahirah dan suaminya yang juga pelakon, Aiman Hakim Ridza menimang cahaya mata sulung mereka di Perth Australia pada 5 Januari lalu.

Pasangan ini pulang ke Malaysia setelah usia anak mereka mencecah tiga bulan. Namun begitu, disebabkan Perintah Kawalan Pergerakan (PKP), Zahirah tidak dapat membawa anaknya itu berjumpa bapanya yang kini tinggal di Perlis.

Terkini, selepas pengumuman aktiviti rentas negeri telah pun dibenarkan, pasangan ini mengambil peluang membawa Isaac berjumpa dengan datuknya.

Klik untuk gambar besar

Melihat pada perkongsian video tersebut, bapa Zahirah tidak dapat menahan sebak apabila pertama kali bertemu cucu selepas 10 bulan dilahirkan. Zainol dilihat menitiskan air mata apabila mendukung Isaac dan berpaluang mencium cucu sulungnya itu selepas sekian lama menanti.

Perkongsian Zahirah itu mendapat pelbagai reaksi netizen yang turut tumpang gembira dengan pertemuan tersebut lebih-lebih lagi Isaac yang dilihat sangat manja.

Sebelum ini, Zahirah membuat keputusan untuk melahirkan cahaya mata di Perth, Australia memandangkan ibunya menetap di sana. Untuk makluman, ibu dan bapa Zahirah telah pun berpisah dan masing-masing telah mempunyai keluarga sendiri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA KOMEN DI IG SITI - DALER YUSOF DIKECAM PEMINAT KPOP

Semua mengetahui mengenai negara Korea yang sememangnya sinonim dengan pembedahan plastik dan lebih mengejutkan ada yang melakukan plastik surgery di usia muda. Namun tidak semua wanita di sana termasuk selebriti melakukan pembedahan plastik untuk mengubah wajah mereka.

Baru-baru ini, Datuk Seri Siti Nurhaliza memuatnaik gambarnya bersama pelakon dan model Korea terkenal, Lee Sung Kyung. Bagaimanapun, komen daripada pelakon kacukan Daler Yusuf mengundang kecaman netizen terutama sekali peminat K-Pop.

Menerusi komen tersebut, Daler mengatakan Siti Nurhaliza lebih cantik serta mendakwa artis Korea itu kelihatan cantik kerana melakukan pembedahan plastik.

Kenyataan Daler itu sekaligus menimbulkan kemarahan di kalangan peminat K-Pop yang berpendapat pelakon itu tidak sepatutnya mengeluarkan kenyataan sedemikian.

Klik untuk gambar besar

Seorang netizen turut melemparkan komen pedas dengan mengatakan pelakon itu sepatutnya fokus untuk memperbaiki lakonannya yang ‘kayu kaku’ daripada mengkritik penampilan seseorang tanpa mengetahui kesahihan perkara tersebut.

Kata netizen lagi, tindakan Daler Yusuf itu sangat memalukan. Selepas dikecam teruk, Daler dilihat membuat permohonan maaf di atas ketelanjurannya itu.

Bagaimanapun, alasan yang diberikan oleh Daler tidak boleh diterima oleh netizen. Netizen mengatakan jika dia bukan peminat K-Pop sekalipun, tidak bermakna pelakon itu boleh menuduh seseorang itu melakukan pembedahan plastik.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK DAPAT TAHAN AIR MATA INI" - DINA SEBAK TONTON PERSEMBAHAN TIGA SAHABAT GANTI TEMPATNYA DI GV9

Umum sedia maklum mengenai penyanyi Dina Nadzir yang baharu sahaja kehilangan bapa pada Ahad lalu. Susulan itu, Dina tidak dapat membuat persembahan di pentas Gegar Vaganza musim kesembilan (GV9) bagi minggu keenam.

Pada pertandingan tersebut, Dina yang sepatutnya menyampaikan lagu nyanyian asal Glenn Fredly berjudul 'Januari' itu telah diganti tempatnya oleh tiga sahabat wanita yang juga peserta GV9 iaitu Tom, Shila Amzah dan Jaclyn Victor dimana mereka sepakat menyampaikan lagu berkenaan.

Terbaharu, tular sebuah video di TikTok yang memaparkan Dina atau nama sebenarnya Faradina Mohd Nadzir, 37, yang kelihatan sebak menonton rakan-rakan menggantikannya dengan menyanyikan lagu berkenaan.

Menerusi video berkenaan, Dina yang mengalirkan air mata itu dilihat memeluk seorang wanita yang berdiri di sisinya. Air matanya itu bukan sahaja terharu dengan pengorbanan rakan-rakannya tetapi lirik lagu berkenaan turut menyentuh hati penyanyi itu.

Klik untuk gambar besar

Dina ketika dihubungi memberitahu, meskipun tidak muncul di pentas GV minggu lalu namun kata-kata semangat terus menjadi penguat untuk menyambung perjuangan di pentas itu.

"Sebak hilang bapa belum reda lagi. Bila salah seorang sahabat saya tunjuk video persembahan Jaclyn Victor, Shila Amzah dan Tom menyanyikan lagu Januari menggantikan saya pada malam itu, tak dapat saya tahan air mata ini.

"Sungguh saya terharu melihat kesanggupan mereka untuk menyanyikan lagu Januari dengan latihan di saat akhir. Saya amat hargai dan berterima kasih kepada rakan-rakan seperjuangan dan juga rakyat Malaysia yang mendoakan arwah bapa pada malam itu.

"Insya Allah saya akan kembali ke pentas GV9. Doakan saya kuat hadapi ujian kehilangan ini," kata Dina dalam nada sebak.

Kongsi Dina lagi, dia juga terkejut dengan kehadiran sahabatnya, Jaclyn (Jac) yang sanggup mengambil penerbangan pertama pada hari berikutnya selepas mendapat berita pemergian bapanya.

"Saya tidak tahu kebaikan apa yang saya pernah lakukan di dunia ini sehingga Allah SWT mengurniakan orang sekeliling yang tak henti memberi semangat agar saya terus terus kuat menjalani hari-hari mendatang tanpa bapa di sisi.

"Semalam, saya dikejutkan dengan kehadiran Jac di rumah. Bangun pagi, buka mata saya nampak Jac di rumah. Saya terkejut memandangkan dia baru selesai buat persembahan di pentas GV9, malam sebelumnya.

"Sungguh saya sebak dan terharu melihat kesanggupan Jac terbang ke Johor Bahru untuk memastikan saya berada dalam keadaan baik. Saya amat hargai kebaikannya termasuk juga rakan-rakan lain di GV9," tuturnya.

Melihat pada ruangan komen pula, pengguna laman sosial yang sedih menonton reaksi Dina yang juga penyampai radio Sinar FM itu turut melahirkan rasa simpati atas pemergian bapanya dan mengucapkan takziah.

"Bila orang kita sayang pergi, separuh nyawa kita ikut sekali. Takziah Dina." - "Saya dah rasa kehilangan seorang bernama ayah, jadi saya faham. Harapnya Dina kuat dan tabah." - "Semoga Dina dan seluruh keluarga terus diberi ketabahan," antara komen-komen pengguna sosial.

Untuk makluman, Bapa Dina, Mohd Nadzir Gulam Kadir meninggal dunia pada usia 64 tahun akibat masalah paru-paru di sebuah pusat perubatan di Johor Bahru dan penyanyi itu berada di sisi Allahyarham ketika menghembuskan nafas terakhir.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - ALMY NADIA AKHIRNYA KINI SAH ISTERI FIZZ FAIRUZ

Air mata mengiringi pernikahan Almy Nadia dan Fizz Fairuz yang berlangsung di Masjid Daerah Balik Pulau, Pulau Pinang semalam.

Semuanya gara-gara Almy yang risau sekiranya berlaku kejadian yang tidak diingini setelah pelbagai dugaan dan cabaran yang dilaluinya sebelum ini.

"Alhamdulillah, kami sangat lega dan gembira akhirnya disatukan bersama. Sukar untuk saya ekspresikan bagaimana rasa perasaan itu.

"Sepanjang majlis pernikahan berlangsung, saya tidak henti-henti menangis. Risau dengan segala kemungkinan yang terjadi," katanya kepada media.

Untuk info, pada Sabtu Fizz telah sah bergelar suami kepada Almy dengan sekali lafaz dengan mas kahwin sebanyak RM1,001 disamping wang hantaran  RM20,000.

Majlis akad nikah telah berlangsung kira-kira pukul 6.00 petang
disempurnakan oleh Pendaftar Kanan Perkahwinan, Penceraian dan Rujuk
Orang Islam Negeri Pulau Pinang, Ustaz Norazli Mat dengan berwalikan
wali hakim.

Pihak lelaki memberikan sembilan dulang hantaran antaranya minyak wangi, beg tangan, sejadah, sirih junjung, kek dan cincin.

Ia dibalas sebelas dulang hantaran oleh pengantin perempuan antaranya sirih junjung, buah-buahan, Al-Quran, jam, kasut iPad Mini dan cincin.

Majlis resepsi mereka pula akan berlangsung pada 30 Mei depan di Hotel Vistana, Pulau Pinang.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DALAM 18 JAM - 'LAVIDA RAYA' DATO' SERI VIDA TRENDING TOP 1

Jika sebelum ini lagu 'I Am Me' menjadi trending nombor satu dan fenomena, kini lagu terbaru Dato' Seri Vida berjudul 'Lavida Raya' pula menduduki trending top 1 di YouTube dalam tempoh 18 jam.

Ia adalah pencapaian membanggakan buat usahawan kosmetik terkenal itu selepas melancarkan lagu sempena menyambut Aidilfitri itu baru-baru ini.

Dalam satu kenyataan daripada pihak pemasaran lagu itu, difahamkan sambutan positif peminat DSV kerana lagu tersebut mempunyai elemen 'catchy' dan rancak yang membuatkan pendengar ingin menyanyi dan turut sama menari.

Memberi kelainan, DSV memilih untuk menghasilkan muzik video 'Lavida Raya' di kediamannya dan menggunakan penari dalam kalangan kenalan sendiri serta dua orang anaknya iaitu Cik B dan Kacak sebagai watak utama.

Klik untuk gambar besar

Menurut DSV, gaya tarian di dalam muzik video itu adalah hasil idea Cik B dan beliau sendiri kerana ingin menceriakan suasana hari raya buat semua peminat dan pendengar apabila sahaja menonton muzik video ini.

Bersempena dengan pelancaran muzik video 'Lavida Raya' di laman YouTube yang dimuatnaik pada 1 Jun lalu, beliau akan memberikan hadiah bernilai RM100 serta barangan peribadi miliknya setiap hari selama seminggu kepada peminatnya.

Syaratnya, peminat perlu kongsikan muzik video tersebut dengan hashtag #lavidaraya di akaun media sosial serta komen terbaik sebelum dipilih sebagai pemenang.

DSV juga menyatakan penghargaan kepada semua yang terlibat dalam menjayakan muzik video 'Lavida Raya' termasuk semua staf, keluarga dan sahabat.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KENANGAN LALU - AZHARINA PAKAI BEG PRADA KE SEKOLAH, BELI BELAH SECARA EKSKLUSIF

Siapa yang tidak teringat dengan kisah silam?

Begitu juga dengan Azharina yang masih teringat saat bapanya yang pernah mengarahkan sebuah pusat membeli belah menutup operasi kepada orang ramai selama satu jam semata-mata untuk memberi laluan kepadanya membeli-belah.

"Sewaktu sekolah menengah, ibu berikan saya beg Prada sebagai beg sekolah. Kami adik beradik sangat bertuah kerana dimanjakan kedua orang tua. Saya masih ingat sewaktu di sekolah rendah pula, bapa meminta sebuah pusat membeli belah di Miri, Sarawak untuk menutup operasi selama satu jam khas untuk saya dan adik shopping.

"Kami diberi kebebasan untuk mengambil apa sahaja barangan di dalamnya. Itulah memori indah yang diciptakan bapa untuk kami," ujarnya dipetik sebagai berkata pada MH.

Wahhh... untungnya!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ROGOL - SYAFIE NASWIP MUAK, MINTA BERHENTI BERBALAH & JANGAN SALAHKAN GENDER

"Berhenti salahkan gender, ini bukan sebab lelaki atau perempuan. Itu pilihan masing-masing dan cara didikan macam mana. Apabila beri ceramah, teguran, nasihat, video komen atau sebagainya, jangan cakap atau tulis lelaki semua perangai macam ****. Perempuan semua perangai macam ****. Jangan begitu," demikian kata pelakon Syafie Naswip.

Bosan dengan isu rogol yang menjadi topik perbualan dalam kalangan netizen, pelakon Syafie Naswip meminta orang ramai berhenti berbalah mengenai hal itu.Syafie menerusi laman sosialnya pada Khamis berpendapat, punca terjadinya perbuatan terkutuk itu bukan daripada lelaki atau wanita sebaliknya kekurangan didikan yang diterima seseorang.

Sebelum ini, penyanyi rap Caprice berdebat dengan Fynn Jamal yang mengaitkan aplikasi filter di laman sosial dengan jenayah rogol menerusi siaran langsung Instagram (IG Live). Caprice juga keliru dengan kenyataan Fynn yang mengatakan punca rogol berlaku disebabkan wanita menggunakan 'filter' di laman sosial secara berlebihan.

Klik untuk gambar besar

Selain Caprice, pelakon Wardina meminta Fynn untuk memohon maaf kepada semua orang dan beritahu dirinya bersimpati atas mangsa rogol memandangkan perogol yang sepatutnya dipersalahkan. Dalam pada itu, Syafie menasihati netizen agar menggunakan platform laman sosial secara matang dan bukan menjadikan ruangan komen sebagai tempat melepaskan kebencian.

"Gunakan akal dan tujuan itu ke arah kasih sayang, jangan gunakan insta dan ruangan itu sebagai baja kebencian. Kalau kau nak benci lelaki atau perempuan, then kau seorang saja. Jangan tanamkan pada anak bangsa lain. Ingat bukan salah jantina. Aku okey saja cuma lama-lama dengar jadi muak," ujarnya.

www.myartis.com / Sumber: Astro Gempak & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DOAKAN SAYA YA..." - IKA NABELLA KINI BERHIJAB

"Saya menerima banyak panggilan dari semua medium yang bertanyakan banyak soalan mengenai imej baharu saya. Sebenarnya saya sedang menyesuaikan diri dan masih mencuba untuk menjadi seorang yang lebih bagus, sebagai seorang isteri dan ibu juga.

"Doakan saya ya, sepertimana saya mendoakan kamu semua. Segan sebenarnya," demikianlah tulis pelakon Ika Nabila yang kini tampil manis berhijab.

Dalam entri tersebut yang dimuat naik di laman Instagram, Nabila memberitahu dia sedang menyesuaikan dirinya dengan imej baharu itu dalam masa yang sama menjadi ibu dan isteri yang baik.

Klik untuk gambar besar

Sejak lima hari lalu, Ika sudah mengenakan tudung dan ia telah mendapat perhatian pengikutnya. Melihat pada ruangan komen, rata-rata mengucapkan tahniah di atas penghijrahan tersebut dan mendoakan agar pelakon itu terus istiqamah.

Sekadar info, Ika mendirikan rumah tangga dengan  Muhammad Zaid Aznam pada 30 Julai 2016 dan menimang cahaya mata lelaki, Muhammad Noah Zayn pada 23 Oktober 2019.

www.myartis.com / Sumber & foto: Astro Gempak & Instagram Ika Nabella

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::